qundao/data-zh-poetry huggingface dataset:
宫中调笑·闺情
作者：梁清标
朝代：清

檐鹊。檐鹊。朝来并飞妆阁。镜台螺黛生尘。梦里相逢远人。人远。人远。试报归期早晚。朝起。朝起。侍儿催人梳洗。梦回脸晕红潮。对镜双眉懒描。描懒。描懒。留待檀郎湘管。银箭。银箭。暗牵春愁如线。倦来绣幄寒轻。双下金钩响声。声响。声响。背褪鞋儿一緉。纱幔。纱幔。轻绡半沾香汗。下帘豆蔻汤温。拭粉红绡旧痕。痕旧。痕旧。验取腰肢肥瘦。春困。春困。鹧鸪香斑烧烬。一团花倦窗西。好梦闲阶影移。移影。移影。恼被鹦哥唤醒。新月。新月。漏深画帘轻揭。鸳鸯绣罢钗偏。伴冷兰缸碧烟。烟碧。烟碧。楼上谁家玉笛。
寄德滋弟
作者：梁清标
朝代：清

行行牛角挂农书，雨后村田晚自锄。客至一樽秋露下，烹葵剥枣事何如。数椽十亩更何求，酒满樽罍月满楼。庑下妻孥频举案，西风人醉稻花秋。
寄德滋弟·其一
作者：梁清标
朝代：清
体裁：七言绝句

行行牛角挂农书，雨后村田晚自锄。客至一樽秋露下，烹葵剥枣事何如。
寄德滋弟·其二
作者：梁清标
朝代：清
体裁：七言绝句

数椽十亩更何求，酒满樽罍月满楼。庑下妻孥频举案，西风人醉稻花秋。
寄赠维扬萧灵曦
作者：梁清标
朝代：清
体裁：七言律诗

墙东避世卧江村，隐几翛然对酒樽。邗上荷衣今散客，兰陵华胄旧王孙。烟云自绕沧洲笔，车辙多停薜荔门。为写蕉林惊绝技，安能把臂与同论。
小桃红·春晴
作者：梁清标
朝代：清
体裁：词

陌上风微逗。暖日烘晴昼。砌草才生，游鳞初跃，卖饧时候。看家家齐把绣帘开，试青衫红袖。寂寞城南柳。望断家山岫。燕子无情，杏花何处，春过八九。鬓萧萧难逐少年场，揽镜羞回首。
小重山 其一 寒食
作者：梁清标
朝代：清
体裁：词

春水溶溶寒食天。王孙芳草绿、上风鸢。深闺帘暮玉钩闲。人何在，一半傍秋千。堤外打榆钱。酒旗频驻马、杏花烟。莺声啭出画楼前。牢记取，年少有金丸。
小重山 其二 重阳
作者：梁清标
朝代：清
体裁：词

篱下参差浅澹妆。浮云残照里、又重阳。镜台空忆影双双。花无主，此日为谁黄。萧瑟罢萸囊。风烟羞故国、远山苍。登高纵目事荒唐。杯入手，惊见鬓边霜。
小重山·寒食
作者：梁清标
朝代：清

春水溶溶寒食天。王孙芳草绿、上风鸢。深闺帘暮玉钩闲。人何在，一半傍秋千。堤外打榆钱。酒旗频驻马、杏花烟。莺声啭出画楼前。牢记取，年少有金丸。篱下参差浅澹妆。浮云残照里、又重阳。镜台空忆影双双。花无主，此日为谁黄。萧瑟罢萸囊。风烟羞故国、远山苍。登高纵目事荒唐。杯入手，惊见鬓边霜。
少年游·春愁
作者：梁清标
朝代：清
体裁：词

啼莺恰恰到窗纱。几缕晓烟斜。此日春城，汉宫传蜡，散入五侯家。三分春色愁中度，一半在梨花。肠断黄昏，酒醒残月，门外即天涯。
山花子·春愁
作者：梁清标
朝代：清
体裁：词

谩道春风不世情。愁中吹上鬓边星。归雁带来云外恨，断肠声。日暖平芜晴牧马，月明绮阁夜调笙。无限韶光多少泪，共谁评。
巫山一段云·春宵
作者：梁清标
朝代：清

箫局微温候，灯篝乍剪时。端相带笑又佯推。欲睡故迟迟。银蒜垂帘悄，金钗落枕欹。淡红耙袜映唇脂。低问小名儿。
巫山一段云·春宵
作者：梁清标
朝代：清
体裁：词

箫局微温候，灯篝乍剪时。端相带笑又佯推。欲睡故迟迟。银蒜垂帘悄，金钗落枕欹。淡红袙袜映唇脂。低问小名儿。
帝台春·春怀
作者：梁清标
朝代：清
体裁：词

晴日炙。雪初消，池水碧。游鲤负冰，好鸟窥人，闲愁增剧。追忆年时香阁里，携手看、故山春色。奈而今，恼乱东风，偏吹孤客。春犹昔。浑暗掷。人咫尺。何从觅。叹陌上青青，又生芳草，薄暮绿烟如织。湖海气难一旦减，儿女泪已千行滴。渐近了花朝，怕重提寒食。
庆春泽·观雪
作者：梁清标
朝代：清
体裁：词

晓幕飞花，同云做冷，开帘舞雪纷纷。手把残书，寒烟昼闭闲门。茅堂高士犹僵卧，有几人、驴背孤村。想朱楼、绿鬓相偎，笑引芳樽。当时气暖兰缸夜，尽温柔乡里，私语殷勤。憔悴今宵，旅灯伴我黄昏。雁鸿屡爽刀头约，问腰肢、又减三分。拥香衾、欲诉梅华，谁与温存。
庆清朝慢·长至
作者：梁清标
朝代：清
体裁：词

鸳瓦凝霜，鸾钗亸雾，镜台初试朝寒。共传五纹添线，葭琯阳还。物候撩人处绣，床中刀尺任抛残。牵情绪，偶离眼底，仍到心间。惊乍冷，疑乍暖，搅愁思天气，忒恁无端。岂回登高望远，先怯双弯。背写云笺锦字，偷将红豆寄郎看。斜阳里，淡烟暮霭，攒上眉山。
应天长·元日
作者：梁清标
朝代：清
体裁：词

彩云晓陌，红烛画楼，春风旅中偷度。椒帖桃符一样，晴光遍朱户。香焚后，帘捲处。屡极目、小桥归路。遇佳节、素发萧然，恁般情绪。岁酒让谁举，无限韶华，忙里暗来去。芳草又生惆怅，王孙自朝暮。人何远，情半误。仿佛忆、去年新句。问今日，故里阳春，可还如许。
庭院深深·闺情
作者：梁清标
朝代：清
体裁：词

人远雕栊闲屈戍，芙蓉影瘦三秋。春来懒整玉搔头。山桃开尽，何处滞兰舟。紫燕不知侬落胆，飞飞触响帘钩。楝花风起入妆楼。嗔郎薄倖，珠串湿香篝。
归朝欢·除夕
作者：梁清标
朝代：清
体裁：词

帝里又惊斟岁酒。世事浮云空白首。庭前历落拥冰霜，江头寂寞舒梅柳。东风何太陡。京尘虚负渔樵耦。剪灯红且倾柏叶，莫问经纶手。六街爆竹喧阗久。轻暖轻寒门闭后。丽谯已听漏声频，绮窗赋得椒花否。春光来户牖。明朝可保朱颜旧。谢东君，一年尽也，此夕拼相守。
归自谣·惜春
作者：梁清标
朝代：清
体裁：词

春梦诧。零落乱红花卖罢。游丝飞絮春归乍。欲留无计眉慵画。帘钩亚。莺儿苦把东风骂。
彭蠡湖
作者：梁清标
朝代：清
体裁：七言律诗

彭蠡湖边落照低，大孤山下草凄凄。烟峦庐岳新飞瀑，庙貌康郎旧鼓鼙。皎月影翻鸿雁阵，黄芦寒听鹧鸪啼。云帆一片风催客，何处东林问虎溪。
徐河桥
作者：梁清标
朝代：清
体裁：七言绝句

解鞍忆昔坐桥头，数见徐河清浅流。今日重过双鬓白，澹烟疏柳一天秋。
御街行·元日
作者：梁清标
朝代：清
体裁：词

天门骀荡晨光丽。扇影里炉烟细。衣冠万国拥仙班，共拜冲年天子。田间野老，重瞻双阙，几洒孤臣泪。长安谁道浮云蔽。看咫尺龙颜霁。不才未有治安书，但祝时康风美。九重露掌，千家蓬户，都布阳和气。
忆旧游·雪中感怀
作者：梁清标
朝代：清
体裁：词

想秋原衰柳，细雨潇潇，魂断河梁。日月曾无几，早寒风朔雪，吹到茅堂。孤踪久辞双阙，谁识旧刘郎。幸同好犹存，悲歌对酒，共说先皇。草草思前事，叹物换时移，空费推详。问菊松三径，奈暮云缥缈，难认柴桑。梅香漏泄春信，归梦绕横塘。听何处高楼，一声玉笛泪千行。
忆王孙·春雨
作者：梁清标
朝代：清
体裁：词

寒烟暝色乱清樽。呖呖虚窗旅雁闻。暮角声催断客魂。一灯昏。细雨孤城尽闭门。
忆秦娥 其一 上谷怀古
作者：梁清标
朝代：清
体裁：词

涛声咽。萧萧亭照金台月。金台月。千年易水，为谁寒热。狗屠燕市风流绝。荒田督亢飞残雪。飞残雪。悲风落日，今古销歇。
忆秦娥 其二 茉莉
作者：梁清标
朝代：清
体裁：词

香风飏。黄昏院落花初放。花初放。银灯试照，别来无恙。美人奁镜偏宜傍。珠簪金络增新样。增新样。珊瑚枕畔，绿云鬟上。
忆秦娥·上谷怀古
作者：梁清标
朝代：清

涛声咽。萧萧亭照金台月。金台月。千年易水，为谁寒热。狗屠燕市风流绝。荒田督亢飞残雪。飞残雪。悲风落日，今古销歇。香风飏。黄昏院落花初放。花初放。银灯试照，别来无恙。美人奁镜偏宜傍。珠簪金络增新样。增新样。珊瑚枕畔，绿云鬟上。
念奴娇 其一 夏夜
作者：梁清标
朝代：清
体裁：词

凉侵疏簟，看星河渐转，频催城柝。百合香匀新欲罢，月照残妆绰约。纨扇初停，冰肌无汗，重试罗衫薄。花阴携手，一枝轻罥钗落。闻道世态浮云，长安棋局，俯仰成今昨。人在瑶台清露下，消受藤床珠箔。横笛高楼，鸣蝉满树，尘事浑抛却。西风转眼，又惊吹到帘阁。
念奴娇 其七 寿退谷先生
作者：梁清标
朝代：清
体裁：词

圣朝遗老，拥琴樽图史，婆娑清昼。传得关闽当日学，独把残编穷究。道在斯人，晴窗高卧，闲却经纶手。一庭风雪，喜当介眉时候。绕膝彩袖重重，持觞共祝，宰相山中久。谢客著书多岁月，小阁藤深松茂。鹤发丹颜，凭烟云好，供养容如旧。春风盈坐，笑看车马驰骤。
念奴娇 其三 遣兴
作者：梁清标
朝代：清
体裁：词

十年京国，空孟浪解组，一身如叶。浩荡凉飙来木末，霜满滹沱河北。俯首浮名，惊心世路，回想头堪白。书生傲骨，腰围宁使轻折。拼取潦倒词场，醉眠锦瑟，挥手红尘别。茅屋三间容膝了，何必平泉奇石。雨笠云蓑，闲花野草，管领幽人业。江山无尽，莫教辜负风月。
念奴娇 其九 过绿柳长廊有感
作者：梁清标
朝代：清
体裁：词

滹沱南陌，忆当年、绿柳依依堪折。夹道长条张翠幄，清影寒生六月。汗滴征衫，尘飞驿路，到此清凉别。今来驻马，浓阴一旦残缺。闻道旧日隋堤，春来渭树，空有蝉声咽。可惜长廊烟雾冷，转眼繁华销歇。莫问秋风，树犹如此，何况三千发。长途搔首，愁听枝上啼鴂。
念奴娇 其二 送家光禄兄北上
作者：梁清标
朝代：清
体裁：词

西山荐爽，堪拄笏飘坠，井梧一叶。门外骊驹争祖道，分序雁行南北。十载亲闱，两悲风木，种种颠毛白。老成高卧，静看车马心折。正逢乞巧针楼，天孙会合，惆怅人间别。主圣时清须一出，岂得久淹泉石。事了拂衣，功成身退，早遂渔樵业。雕邱无恙，韩溪同泛烟月。
念奴娇 其二十 座中赠陈子文、是日陈心简、陈子厚诸子，同集蕉林。
作者：梁清标
朝代：清
体裁：词

火云初敛，小堂开、捲幔张灯凉夜。有客因沾升斗禄，俯首驱驰辕下。纨扇新诗，乌丝丽句，憔悴偏能写。通家数字，谁怜当日王谢。且喜花底论文，风前抵掌，一夕燕山话。千古荣枯皆幻影，漫向成都占卦。汝既伤贫，吾方多难，忼忾杯重把。天涯知己，好同消遣清夏。
念奴娇 其二十一 寄阳羡史蝶庵
作者：梁清标
朝代：清
体裁：词

萧然远寄，向荆南、抱膝无荣无辱。罨画烟云耽坐啸，闭户澹如秋菊。溪上垂竿，阑边斗鸭，占尽山林福。青鞋白帢，浑忘貂锦名族。畴昔蒋径羊求，金门弭笔，谁更同幽独。甫里风流岑寂久，今日重看皮陆。湘管时拈，衍波细写，闲谱花间曲。尘中老眼，闻声频眺空谷。
念奴娇 其二十二 庚申长安闰中秋，次陈其年韵
作者：梁清标
朝代：清
体裁：词

秋光无尽，把冰轮、重碾影摇珠阙。何幸婵娟频会面，不待明年逢节。桂子还飘，霓裳更舞，砌满长天雪。蟾蜍如旧，琼楼铃索同掣。最爱清漏初沉，玉绳低转，肯使樽空设。屈指平生能几遇，添得数茎霜发。家国牵愁，岁华偷换，欲向南鸿说。故园今夕，东篱曾否花发。
念奴娇 其五 赠同年魏莲陆并祝初度
作者：梁清标
朝代：清
体裁：词

纸窗茅屋，有先生抱膝，小门回折。荒径全萦书带草，床上凝尘满席。五马归来，三间高卧，独耐袁安雪。萧然环堵，猪肝肯使轻说。闻道初度佳辰，墙头过酒，剪烛招狂客。万事何如杯在手，莫问新来华发。栗里琴樽，庞公夫妇，岁岁娱泉石。故人寒邸，梦留斋畔凉月。
念奴娇 其八 江行用东坡韵
作者：梁清标
朝代：清
体裁：词

吴头楚尾，挂长帆、别是一般风物。白浪排空天作堑，界破东南半壁。远树微茫，遥峰断续，夹岸霜如雪。烟波无恙，消磨几许人杰。坐听鼓吹中流，候风回五两，棹歌齐发。向晚推窗指顾中，数点渔灯明灭。牛斗浮槎，乡关回首处，顿更毛发。空江渺渺，凭栏凉转新月。
念奴娇 其六 悼亡
作者：梁清标
朝代：清
体裁：词

啼猿声里，正萧疏一片，霜天秋色。弦续鸾胶看两两，比翼连枝无别。洛浦珠沉，湘灵瑟冷，剩有寒螀咽。钟情我辈，那堪兰蕙重折。回首灯火春宵，茗炉佳夕，鸳枕偎犹热。留得零香馀粉在，种就柔肠千结。为问飞琼，还归天上，可忆来时节。蚕丝难尽，梦回帘外残月。
念奴娇 其十 舟发章门杨陶云载梨园置酒叙别
作者：梁清标
朝代：清
体裁：词

江城如画，雪初晴、渺渺长天空碧。好友轻帆携酒到，载得满船春色。吴下秦青，新翻乐府，横吹宁王笛。旅怀无奈，茫茫对此交集。怜我海角浮踪，逢君迁客，相对头堪白。舞罢柘枝歌子夜，搅起鱼龙窟宅。杜牧情多，司空见惯，懊恼红灯夕。地邻湓浦，青衫今日重湿。
念奴娇 其十一 寄罗弘载越中
作者：梁清标
朝代：清
体裁：词

兰桡画桨，岭南舟、共泛湖天寥廓。髯客扬舲兰渚去，折柳滕王高阁。江上登楼，樽前击钵，转眼分今昨。云山千叠，旧游顿尔萧索。闻道戍堞烽烟，戈船鼙鼓，宛委军声恶。当日应徐无恙否，八口可安林壑。阮瑀从军。陈琳草檄，岂叹功名薄。为询罗隐，壮怀肯令飘泊。
念奴娇 其十七 赠洪昉思归武林
作者：梁清标
朝代：清
体裁：词

西泠才子，倦游梁、又整江天飞楫。记得张灯樽酒夜，名论纷如玉屑。和寡阳春，词成黄绢，一卷携冰雪。萧条长铗，张仪曾否存舌。遥想兵气初销，湖光依旧好，办看山屧。闭户著书千载事，世态漫论工拙。谱出新声，双鬟传唱，四座惊奇绝。子虚赋就，莫教辜负烟月。
念奴娇 其十三 秣陵留别方邵村侍御
作者：梁清标
朝代：清
体裁：词

海天归棹，近长干紫气、遥看山色。骢马来从桃叶渡，执手唏嘘今昔。诗酒人豪，江湖孤艇，老去称狂客。七年重过，沧浪头鬓双白。闻尔六诏风烟，五羊珠月，尽入临川屐。我亦越王台畔过，恨少罗浮片石。世事如萍，旧游难再，且听桓伊笛。劳劳亭上，暮云顿阻南北。
念奴娇 其十九 咏米家灯，次陈其年韵
作者：梁清标
朝代：清
体裁：词

六街风软，映玻璃、几树寒梅枝亚。词客争看喧笑处，频赏冰绡图画。岫可飞来，人堪呼出，疑是天工假。鹅溪巧剪，肯推徐赵能写。更喜湘汉波澄，梁园赋就，同此烧灯夜。洗盏茅堂文酒会，璧月影侵霜瓦。一曲吴歈，歌成激楚，拼醉琼箫下。旗亭当日，看无今夕佳话。
念奴娇 其十二 次韵酬罗弘载
作者：梁清标
朝代：清
体裁：词

天涯初度，雨新晴、过岭寒消花放。孤客牙门开晓角，欲说离愁谁问。海峤樽罍，蛮儿歌舞，良夜同人饷。多情子野，百端齐到心上。独幸岘首碑存，楼船战罢，依旧繁华相。共道先人今有后，父老车前相望。好友鸿篇，词场彩笔，竞奏阳春唱。深惭衰鬓，斗筲每自知量。
念奴娇 其十五 寄兄子冶湄，时以郡佐领县事
作者：梁清标
朝代：清
体裁：词

河桥冰泮，早匆匆又遇、传柑佳节。惆怅阿咸官越峤，闲却竹林烟月。五马风流，双凫仙舄，日判倥偬牒。水犀战罢，江头烽火才歇。闻道露冕春田，折腰公府，不废登临屧。忆昔乌衣游侣散，管领湖山千叠。寄我新词，为添清兴，永夕浮蕉叶。倘询宦况，别来头鬓垂雪。
念奴娇 其十八 中秋，次其年韵
作者：梁清标
朝代：清
体裁：词

秋分佳夕，怪轻云薄雾、朦朦凉月。一片啼螀生破壁，徙倚寸心如结。天柱峰头，庾公楼上，应有蟾蜍出。自伤孤影，萧萧偏照华发。谁令万方频惊，六鳌徒立，恍惚烟霆掣。青炽旗亭歌吹冷，顿砌九逵冰雪。布幕低张，浊醪细酌，试把霜螯裂。尧阶蓂荚，有无开落丹阙。
念奴娇 其十六 新筑书屋
作者：梁清标
朝代：清
体裁：词

蕉林名久，问先生何处、为君书屋。随地诛茅莳药草，卜构朱栏数曲。北牖琴樽，南窗烟月，舒啸当休沐。旧阴清影，雨馀频展新绿。几年潦倒京尘，故庐荒矣，梦绕家山麓。但取意中林壑在，便可结篱编竹。簿领才抛，图书堪拥，世事凭翻覆。鸟啼花放，闲心如坐空谷。
念奴娇 其十四 送曹颂嘉中翰省觐见、归江阴。
作者：梁清标
朝代：清
体裁：词

金门倦客，恋庭闱、顿使梁园萧索。大雅榛芜君崛起，健笔韩欧复作。排阖纵横，飙回浪激，珠玉随风落。雄文读罢，瓣香今日重握。惆怅暑雨红亭，才人萍散，挥袖饥臣朔。子舍承颜清昼永，细把千秋商略。申浦奇云，大江华月，高咏恣横槊。岩栖未稳，相知半在黄阁。
念奴娇 其四 家光禄西庐习静再叠前韵
作者：梁清标
朝代：清
体裁：词

繁华著眼，看古今得失，浮云飘叶。暑往寒来驹隙影，早见塞鸿辞北。槐国无喧，渔村高枕，忍负洲苹白。东华翘首，羊肠空叹千折。闻说重理蒲团，再安丹灶，不与家人别。况有玉清堪共隐，奚用受书黄石。蕉露研朱，松风啜茗，勾当山居业。他时出访，杖藜同踏萝月。
念奴娇·夏夜
作者：梁清标
朝代：清

凉侵疏簟，看星河渐转，频催城柝。百合香匀新欲罢，月照残妆绰约。纨扇初停，冰肌无汗，重试罗衫薄。花阴携手，一枝轻罥钗落。闻道世态浮云，长安棋局，俯仰成今昨。人在瑶台清露下，消受藤床珠箔。横笛高楼，鸣蝉满树，尘事浑抛却。西风转眼，又惊吹到帘阁。西山荐爽，堪拄笏飘坠，井梧一叶。门外骊驹争祖道，分序雁行南北。十载亲闱，两悲风木，种种颠毛白。老成高卧，静看车马心折。正逢乞巧针楼，天孙会合，惆怅人间别。主圣时清须一出，岂得久淹泉石。事了拂衣，功成身退，早遂渔樵业。雕邱无恙，韩溪同泛烟月。十年京国，空孟浪解组，一身如叶。浩荡凉飙来木末，霜满滹沱河北。俯首浮名，惊心世路，回想头堪白。书生傲骨，腰围宁使轻折。拼取潦倒词场，醉眠锦瑟，挥手红尘别。茅屋三间容膝了，何必平泉奇石。雨笠云蓑，闲花野草，管领幽人业。江山无尽，莫教辜负风月。繁华著眼，看古今得失，浮云飘叶。暑往寒来驹隙影，早见塞鸿辞北。槐国无喧，渔村高枕，忍负洲苹白。东华翘首，羊肠空叹千折。闻说重理蒲团，再安丹灶，不与家人别。况有玉清堪共隐，奚用受书黄石。蕉露研朱，松风啜茗，勾当山居业。他时出访，杖藜同踏萝月。纸窗茅屋，有先生抱膝，小门回折。荒径全萦书带草，床上凝尘满席。五马归来，三间高卧，独耐袁安雪。萧然环堵，猪肝肯使轻说。闻道初度佳辰，墙头过酒，剪烛招狂客。万事何如杯在手，莫问新来华发。栗里琴樽，庞公夫妇，岁岁娱泉石。故人寒邸，梦留斋畔凉月。啼猿声里，正萧疏一片，霜天秋色。弦续鸾胶看两两，比翼连枝无别。洛浦珠沉，湘灵瑟冷，剩有寒螀咽。钟情我辈，那堪兰蕙重折。回首灯火春宵，茗炉佳夕，鸳枕偎犹热。留得零香馀粉在，种就柔肠千结。为问飞琼，还归天上，可忆来时节。蚕丝难尽，梦回帘外残月。圣朝遗老，拥琴樽图史，婆娑清昼。传得关闽当日学，独把残编穷究。道在斯人，晴窗高卧，闲却经纶手。一庭风雪，喜当介眉时候。绕膝彩袖重重，持觞共祝，宰相山中久。谢客著书多岁月，小阁藤深松茂。鹤发丹颜，凭烟云好，供养容如旧。春风盈坐，笑看车马驰骤。吴头楚尾，挂长帆、别是一般风物。白浪排空天作堑，界破东南半壁。远树微茫，遥峰断续，夹岸霜如雪。烟波无恙，消磨几许人杰。坐听鼓吹中流，候风回五两，棹歌齐发。向晚推窗指顾中，数点渔灯明灭。牛斗浮槎，乡关回首处，顿更毛发。空江渺渺，凭栏凉转新月。滹沱南陌，忆当年、绿柳依依堪折。夹道长条张翠幄，清影寒生六月。汗滴征衫，尘飞驿路，到此清凉别。今来驻马，浓阴一旦残缺。闻道旧日隋堤，春来渭树，空有蝉声咽。可惜长廊烟雾冷，转眼繁华销歇。莫问秋风，树犹如此，何况三千发。长途搔首，愁听枝上啼鴂。江城如画，雪初晴、渺渺长天空碧。好友轻帆携酒到，载得满船春色。吴下秦青，新翻乐府，横吹宁王笛。旅怀无奈，茫茫对此交集。怜我海角浮踪，逢君迁客，相对头堪白。舞罢柘枝歌子夜，搅起鱼龙窟宅。杜牧情多，司空见惯，懊恼红灯夕。地邻湓浦，青衫今日重湿。兰桡画桨，岭南舟、共泛湖天寥廓。髯客扬舲兰渚去，折柳滕王高阁。江上登楼，樽前击钵，转眼分今昨。云山千叠，旧游顿尔萧索。闻道戍堞烽烟，戈船鼙鼓，宛委军声恶。当日应徐无恙否，八口可安林壑。阮瑀从军。陈琳草檄，岂叹功名薄。为询罗隐，壮怀肯令飘泊。天涯初度，雨新晴、过岭寒消花放。孤客牙门开晓角，欲说离愁谁问。海峤樽罍，蛮儿歌舞，良夜同人饷。多情子野，百端齐到心上。独幸岘首碑存，楼船战罢，依旧繁华相。共道先人今有后，父老车前相望。好友鸿篇，词场彩笔，竞奏阳春唱。深惭衰鬓，斗筲每自知量。海天归棹，近长干紫气、遥看山色。骢马来从桃叶渡，执手唏嘘今昔。诗酒人豪，江湖孤艇，老去称狂客。七年重过，沧浪头鬓双白。闻尔六诏风烟，五羊珠月，尽入临川屐。我亦越王台畔过，恨少罗浮片石。世事如萍，旧游难再，且听桓伊笛。劳劳亭上，暮云顿阻南北。金门倦客，恋庭闱、顿使梁园萧索。大雅榛芜君崛起，健笔韩欧复作。排阖纵横，飙回浪激，珠玉随风落。雄文读罢，瓣香今日重握。惆怅暑雨红亭，才人萍散，挥袖饥臣朔。子舍承颜清昼永，细把千秋商略。申浦奇云，大江华月，高咏恣横槊。岩栖未稳，相知半在黄阁。河桥冰泮，早匆匆又遇、传柑佳节。惆怅阿咸官越峤，闲却竹林烟月。五马风流，双凫仙舄，日判倥偬牒。水犀战罢，江头烽火才歇。闻道露冕春田，折腰公府，不废登临屧。忆昔乌衣游侣散，管领湖山千叠。寄我新词，为添清兴，永夕浮蕉叶。倘询宦况，别来头鬓垂雪。蕉林名久，问先生何处、为君书屋。随地诛茅莳药草，卜构朱栏数曲。北牖琴樽，南窗烟月，舒啸当休沐。旧阴清影，雨馀频展新绿。几年潦倒京尘，故庐荒矣，梦绕家山麓。但取意中林壑在，便可结篱编竹。簿领才抛，图书堪拥，世事凭翻覆。鸟啼花放，闲心如坐空谷。西泠才子，倦游梁、又整江天飞楫。记得张灯樽酒夜，名论纷如玉屑。和寡阳春，词成黄绢，一卷携冰雪。萧条长铗，张仪曾否存舌。遥想兵气初销，湖光依旧好，办看山屧。闭户著书千载事，世态漫论工拙。谱出新声，双鬟传唱，四座惊奇绝。子虚赋就，莫教辜负烟月。秋分佳夕，怪轻云薄雾、朦朦凉月。一片啼螀生破壁，徙倚寸心如结。天柱峰头，庾公楼上，应有蟾蜍出。自伤孤影，萧萧偏照华发。谁令万方频惊，六鳌徒立，恍惚烟霆掣。青炽旗亭歌吹冷，顿砌九逵冰雪。布幕低张，浊醪细酌，试把霜螯裂。尧阶蓂荚，有无开落丹阙。六街风软，映玻璃、几树寒梅枝亚。词客争看喧笑处，频赏冰绡图画。岫可飞来，人堪呼出，疑是天工假。鹅溪巧剪，肯推徐赵能写。更喜湘汉波澄，梁园赋就，同此烧灯夜。洗盏茅堂文酒会，璧月影侵霜瓦。一曲吴歈，歌成激楚，拼醉琼箫下。旗亭当日，看无今夕佳话。火云初敛，小堂开、捲幔张灯凉夜。有客因沾升斗禄，俯首驱驰辕下。纨扇新诗，乌丝丽句，憔悴偏能写。通家数字，谁怜当日王谢。且喜花底论文，风前抵掌，一夕燕山话。千古荣枯皆幻影，漫向成都占卦。汝既伤贫，吾方多难，忼忾杯重把。天涯知己，好同消遣清夏。萧然远寄，向荆南、抱膝无荣无辱。罨画烟云耽坐啸，闭户澹如秋菊。溪上垂竿，阑边斗鸭，占尽山林福。青鞋白帢，浑忘貂锦名族。畴昔蒋径羊求，金门弭笔，谁更同幽独。甫里风流岑寂久，今日重看皮陆。湘管时拈，衍波细写，闲谱花间曲。尘中老眼，闻声频眺空谷。秋光无尽，把冰轮、重碾影摇珠阙。何幸婵娟频会面，不待明年逢节。桂子还飘，霓裳更舞，砌满长天雪。蟾蜍如旧，琼楼铃索同掣。最爱清漏初沉，玉绳低转，肯使樽空设。屈指平生能几遇，添得数茎霜发。家国牵愁，岁华偷换，欲向南鸿说。故园今夕，东篱曾否花发。
恋绣衾·舟过樵含
作者：梁清标
朝代：清
体裁：词

树色参差青未谢。断岭重岗，一抹烟如画。漠漠江村寒雨乍。人家晒网疏篱挂。门外平桥临水榭。柔橹轻帆，清啸船窗下。远浦归舟垂钓罢。乘风欲问渔樵话。
惜秋华·九日同张黄美诸子登高
作者：梁清标
朝代：清
体裁：词

叶落长安，缀秋光半在，琳宫高处。骋目振衣，萧瑟画楼烟树。沧浪双鬓京华客，无奈满城风雨。凭飞槛河山千叠，消磨今古。红蓼摇汀浦。与广陵游子，同牵愁绪。岭海回头，一梦重阳屡度。可怜江阁黄花，憔悴向、戈船火鼓。延伫。仔细把茱萸拈取。
惜馀春慢 其三 送春
作者：梁清标
朝代：清
体裁：词

布谷啼残，野棠开尽，见说绿肥红瘦。何方系马，是处提壶，输与五陵豪石。暗想南陌东阡，草乱青袍，飞花眠柳。似徐娘老去，风情今日，可还如旧。犹忆得、锦瑟相偎，画楼频倚，低唱翠眉微皱。软红满目，风雨无端，断送韶华太陡。试共东君细论，何似休来，来须相守。未寻春春已先归，愁煞晓钟时候。
惜馀春慢 其二 燕九忆长安旧游，用周美成韵
作者：梁清标
朝代：清
体裁：词

灯夕才过，芳原九日，仙阙白云遮断。帘青酤客，草绿王孙，迤逦暖风轻扇。驰骤侠少青骢，玉勒金羁，雕弧长箭。走珠軿隐隐，水边红袖，笑声来远。犹记忆、朋辈开樽，桥西清眺，沾醉春衣痕染。习池倒载，兰若停骖，人事倏然多变。悬想旗亭旧游，一样韶光，柳娇莺倩。怅离群、数载极目，苍山几点。
惜馀春慢 其四 春雨
作者：梁清标
朝代：清
体裁：词

晓气凝寒，春阴酿雨，庭院陡然凄绝。钩闲斗帐，奁闭金虫，儿女麻衣如雪。追忆私语清宵，世世生生，肯教孤孑。叹同林栖鸟，一朝分影，空余鹃血。那忍见、花发新枝，枕回残梦，几阵廉纤未歇。雕檐淅沥，万缕千丝，滴入愁肠百结。谁料魂消好春，半臂犹温，三生重说。最伤心又报，芳原打取，榆钱时节。
惜馀春慢·吴城雨中
作者：梁清标
朝代：清

树隐千章，风轻五两，堤畔人家容与。柴门照水，沙岸连樯，一片吴城烟雨。遥望晓捲疏帘，小妇凝妆，映窗眉妩。叹天涯客子，三千余里，雁沉江浦。空闻说、白苎江东，锦帆南国，颠倒醉乡歌舞。寒林半落，霜叶犹红，愁见凫鸥孤屿。更羡高风，此邦孺子荒亭，云卿黄土。问江山、万古茫茫，今夜梦回何处。灯夕才过，芳原九日，仙阙白云遮断。帘青酤客，草绿王孙，迤逦暖风轻扇。驰骤侠少青骢，玉勒金羁，雕弧长箭。走珠軿隐隐，水边红袖，笑声来远。犹记忆、朋辈开樽，桥西清眺，沾醉春衣痕染。习池倒载，兰若停骖，人事倏然多变。悬想旗亭旧游，一样韶光，柳娇莺倩。怅离群、数载极目，苍山几点。布谷啼残，野棠开尽，见说绿肥红瘦。何方系马，是处提壶，输与五陵豪石。暗想南陌东阡，草乱青袍，飞花眠柳。似徐娘老去，风情今日，可还如旧。犹忆得、锦瑟相偎，画楼频倚，低唱翠眉微皱。软红满目，风雨无端，断送韶华太陡。试共东君细论，何似休来，来须相守。未寻春春已先归，愁煞晓钟时候。晓气凝寒，春阴酿雨，庭院陡然凄绝。钩闲斗帐，奁闭金虫，儿女麻衣如雪。追忆私语清宵，世世生生，肯教孤孑。叹同林栖鸟，一朝分影，空余鹃血。那忍见、花发新枝，枕回残梦，几阵廉纤未歇。雕檐淅沥，万缕千丝，滴入愁肠百结。谁料魂消好春，半臂犹温，三生重说。最伤心又报，芳原打取，榆钱时节。
惜馀春慢·吴城雨中·其一
作者：梁清标
朝代：清
体裁：词

树隐千章，风轻五两，堤畔人家容与。柴门照水，沙岸连樯，一片吴城烟雨。遥望晓捲疏帘，小妇凝妆，映窗眉妩。叹天涯客子，三千余里，雁沉江浦。空闻说、白苎江东，锦帆南国，颠倒醉乡歌舞。寒林半落，霜叶犹红，愁见凫鸥孤屿。更羡高风，此邦孺子荒亭，云卿黄土。问江山、万古茫茫，今夜梦回何处。
惠兰芳引·高斯寇春夜召饮，出伎佐酒
作者：梁清标
朝代：清
体裁：词

小圃暖风，飘衣袂、水仙香馥。开宴出红妆，灯碧正宜黛绿。客怀无赖，频泪堕、相思新曲。任丽谯漏歇，永夕淹留丝竹。北海樽罍，东山声伎，此日堪续。喜双袖殷勤，消遣离愁万斛。狂言惊座，谁怜杜牧。空耐他、孤枕梦回残烛。
意难忘 其一 闺情
作者：梁清标
朝代：清
体裁：词

月满虚廊。喜蛾眉淡扫，乍卸新妆。冰肌衫袖短，凤髻缕拖长。鸳被暖，锦帏张。此际耐思量。玉漏沉，灯花更剪，试再端相。回眸笑倚檀郎。最销魂细语，别有温香。含颦底事，密约肯相忘。怜缱绻，惜年光。地老与天荒。愿共伊，生生世世，比翼成双。
意难忘 其三 春雨
作者：梁清标
朝代：清
体裁：词

轻暖薄寒不定。酝酿出、萧萧烟景。眉妩窗纱，牙签帘几，春昼须人承领。淡云微雨，生催促、碧桃红杏。当日西园三径。正好泥香林靓。花发疏栏，笛横别浦，载酒徵歌寻胜。东华留滞，都分付、短檠孤咏。
意难忘 其二 本意
作者：梁清标
朝代：清
体裁：词

帘押风轻。看脂匀粉腻，百蕴香生。秀眉分嫩柳，私语学新莺。条脱暖，玉钗横。莲步悄无声。一缕丝，天元有意，付与云英。良宵花媚灯青。喜温存性格，笑靥相迎。西窗人静好，南浦句丁宁。星半落，梦初醒。捲幔水盈盈。倩谁将，相思红豆，寄向多情。
意难忘·闺情
作者：梁清标
朝代：清

月满虚廊。喜蛾眉淡扫，乍卸新妆。冰肌衫袖短，凤髻缕拖长。鸳被暖，锦帏张。此际耐思量。玉漏沉，灯花更剪，试再端相。回眸笑倚檀郎。最销魂细语，别有温香。含颦底事，密约肯相忘。怜缱绻，惜年光。地老与天荒。愿共伊，生生世世，比翼成双。帘押风轻。看脂匀粉腻，百蕴香生。秀眉分嫩柳，私语学新莺。条脱暖，玉钗横。莲步悄无声。一缕丝，天元有意，付与云英。良宵花媚灯青。喜温存性格，笑靥相迎。西窗人静好，南浦句丁宁。星半落，梦初醒。捲幔水盈盈。倩谁将，相思红豆，寄向多情。轻暖薄寒不定。酝酿出、萧萧烟景。眉妩窗纱，牙签帘几，春昼须人承领。淡云微雨，生催促、碧桃红杏。当日西园三径。正好泥香林靓。花发疏栏，笛横别浦，载酒徵歌寻胜。东华留滞，都分付、短檠孤咏。
扬州慢·寄酬吕半隐同年
作者：梁清标
朝代：清
体裁：词

廿载游踪，今来河朔，共君咫尺天涯。有中山名酒，好醉赵城花。回首望、乡关万里，萍浮一叶，蹑屩官衙。问玄亭奇字，当传谁是侯芭。苕溪寄迹，梦扬州、又泛仙槎。想邗上风流，海陵烟月，依旧繁华。为我蜀笺写句，图画里、犹带烟霞。看文成五岳，每怜王粲无家。
拂霓裳·中秋
作者：梁清标
朝代：清
体裁：词

凤城边。女墙孤雁破寒烟。清影上，泠泠风露敞秋筵。澹云新霁夜，浅水晚荷天。问婵娟。想瑶台、桂阙是何年。今宵昨岁，荒驿舍，雨缠绵。流光迅，幸逢人月两团圆。笙箫莲漏下，刀尺琐窗前。酒杯宽。喜升平、歌舞满长安。
拜张许六王祠
作者：梁清标
朝代：清
体裁：七言律诗

名城蹀血共安危，道左飞尘剩古祠。六矢当年知号令，千秋为万见旌旗。江淮力障孤军日，睥睨风生苦战时。每读昌黎书传后，伤心南八是男儿。
拜星月慢·七夕，何婿生辰观剧
作者：梁清标
朝代：清
体裁：词

岫爽迎襟，庭柯含雨，一派好天良夜。落叶疏香，缀秋容如画。鹊桥展，喜遇九霄嘉会，散作人间萧洒。玉润悬弧，正云开晴乍。蚁浮樽、轩槛飘兰麝。新声倚、弄笛红灯下。搬演文武衣冠，成六朝佳话。问天孙、此夕应无价。堪相贺、秦陇烽烟罢。画屏冷、客醉氍毹，看银河欲泻。
探春令·闺情用晏叔原韵
作者：梁清标
朝代：清
体裁：词

琐窗黄鸟，傍人啼逗，恹恹天气。送离愁、一寸柔肠里。偏不分、鹦哥睡。画阑风雨催花坠。欹枕非关醉。算春光九十，匆匆过了，多少闺中泪。
摸鱼儿·咏窝丝饧，次陈其年韵。
作者：梁清标
朝代：清
体裁：词

囗囗囗、升平节物，坊肆繁华重理。大官珍珠流传久，饼饵当年曾嗜。春宵市。空想像、梦华昔日残编底。今犹存此。看雪片冰丝，攒成螺髻，贵与蔗浆齿。天疱馔，宫监厨娘能记。玉盘争叹佳制。诗中载得题酥处，旧说眉山苏子。谁当似。似虞粣、侯鲭不数枫亭荔。筵间琐事。入乐府新题，词人绣口，偏觉摹来细。
新雁过妆楼·偶感
作者：梁清标
朝代：清
体裁：词

雁影纵横。微雨过、绿阴巧弄新晴。风烟非旧。暗数当日王程。粤秀山头遥骋目，海珠吞吐暮潮生。到如今。蕉红草碧，半杂军声。郁孤台边醉客，挂片帆载月，水涨花明。楼船飞檄，惊破晓树啼莺。霏霏岭云几缕，叹眉黛、萧条冷画屏。春何处，绳乱鸦残照，愁煞江城。
旅梦
作者：梁清标
朝代：清
体裁：七言绝句

梦中家岫碧于簪，儿女团圞话正酣。津吏唤人斜月落，不知身在古淮南。
明月斜 其一 闺情
作者：梁清标
朝代：清
体裁：词

漏三更，香一缕。妾梦长随岭上云，郎停锦缆何州雨。
明月斜 其二 闺情
作者：梁清标
朝代：清
体裁：词

灯半昏，寒犹峭。绣被浓薰百和匀，春纤冷拨幺弦小。
明月斜·闺情
作者：梁清标
朝代：清

漏三更，香一缕。妾梦长随岭上云，郎停锦缆何州雨。灯半昏，寒犹峭。绣被浓薰百和匀，春纤冷拨幺弦小。
春云怨·闺怨
作者：梁清标
朝代：清
体裁：词

疏灯薄暮。又一声归雁。飞来平楚。门掩东风，尘生宝箧，流年惊暗度。綵线慵拈，烛花频剪，旧怨新愁漫空数。卓氏孤吟，班姬团扇，无奈情耽误。王孙玉勒知何处。把三生誓约，翻云覆雨。去矣朱颜渐非故。零乱飞蓬，恼煞窗前，莺啼春树。梦罢关山，酒醒残月，极目凄凉南浦。
春从天上来 其一 寿蔡中丞
作者：梁清标
朝代：清
体裁：词

绮户祥烟。正身退功成，部曲萧闲。豫章旌节，淮海歌弦。手持半壁江天。问先生何事，人未老、偃仰平泉。乐清时，羡宾朋北海，丝竹东山。松径药栏楚楚，听瀑布潺湲，映带奇峦。花舞毬场，云凝金埒，侯鲭法酝开筵。戏斑衣进酒，列棨戟、七叶貂蝉。醉酡颜。餐梨旧事，辟谷当年。
春从天上来 其三 初度，时生儿弥月，曾梦有饷五苗图者，因以命名。
作者：梁清标
朝代：清
体裁：词

蜡雪初融。正上苑阳回，淑气先通。霜添衰鬓，兴托归鸿。帝城岁月匆匆。又时当初度，筵开处、酒绿灯红。奏清歌，喜嘉平永夜，月满帘栊。五十年华细数，忆少不如人，意外遭逢。廿载趋朝，五苗入梦，犀钱绣褓重重。笑生平卤莽，曾掉臂、蛟窟鼍宫。漫敲评，无边春色，共醉东风。
春从天上来 其二 寿罗弘载两尊人
作者：梁清标
朝代：清
体裁：词

海上春城。羡高士齐眉，玉骨双清。朱颜宣发，小筑林扃。晴窗图史纵横。有佳儿昭谏，拔赤帜、词苑争衡。任徜徉，听辛勤机杼，静好琴声。帘外新翻乐府，更鲙切银丝，酒漾金罂。桂岭红云，珠江宝月，载来一水盈盈。向樽前为寿，浑不让、绛雪青精。綵衣轻。飞花沾袂，高树啼莺。
春从天上来·寿蔡中丞
作者：梁清标
朝代：清

绮户祥烟。正身退功成，部曲萧闲。豫章旌节，淮海歌弦。手持半壁江天。问先生何事，人未老、偃仰平泉。乐清时，羡宾朋北海，丝竹东山。松径药栏楚楚，听瀑布潺湲，映带奇峦。花舞毬场，云凝金埒，侯鲭法酝开筵。戏斑衣进酒，列棨戟、七叶貂蝉。醉酡颜。餐梨旧事，辟谷当年。海上春城。羡高士齐眉，玉骨双清。朱颜宣发，小筑林扃。晴窗图史纵横。有佳儿昭谏，拔赤帜、词苑争衡。任徜徉，听辛勤机杼，静好琴声。帘外新翻乐府，更鲙切银丝，酒漾金罂。桂岭红云，珠江宝月，载来一水盈盈。向樽前为寿，浑不让、绛雪青精。綵衣轻。飞花沾袂，高树啼莺。蜡雪初融。正上苑阳回，淑气先通。霜添衰鬓，兴托归鸿。帝城岁月匆匆。又时当初度，筵开处、酒绿灯红。奏清歌，喜嘉平永夜，月满帘栊。五十年华细数，忆少不如人，意外遭逢。廿载趋朝，五苗入梦，犀钱绣褓重重。笑生平卤莽，曾掉臂、蛟窟鼍宫。漫敲评，无边春色，共醉东风。
春光好·旅况
作者：梁清标
朝代：清
体裁：词

茶铛沸，篆烟收。伴春愁。天气宜晴宜雨，弄轻柔。子野闻歌添恨，仲宣漫赋登楼。怅望所思人不见，水空流。
春风袅娜 其一 上元王胥庭司马召饮观剧
作者：梁清标
朝代：清
体裁：词

喜良宵烟月，依旧清平。花市暖，晚风轻。有尚书、好客堂开帘捲，故人欢笑，妆点春城。百宝珠轮，九枝青玉，绛烛高烧列画屏。琥珀光浮千日酒，赤瑛盘荐五侯鲭。谁把燕山旧事，移宫换羽，倩优孟、谱入新声。红牙串，紫鸾笙。歌喉未歇，客欲沾缨。梦里功勋，休嗟陈迹，眼前杯酌，且尽平生。种槐庭院，看年年无恙，红灯绿醑，快聚良朋。
春风袅娜 其二 花朝何婿邀饮，演卫大将军剧
作者：梁清标
朝代：清
体裁：词

恰春寒初退，日丽皇州。罗绮席，上帘钩。喜何郎、顾曲闲樽招客，鸾笙瑶瑟，永夕消愁。白苎新声，红楼高唱，说甚当年秉烛游。老去襟怀须放达，醉来调笑更淹留。试演平阳主第，家奴上将，盛衰事、转眼都休。看戚里，取封侯。英雄失路，壮士怀忧。富贵浮云，徒夸汗马，恩仇翻掌，羡煞江鸥。漫论世态，幸春光如旧，灯前酒碧，花底风柔。
春风袅娜·上元王胥庭司马召饮观剧
作者：梁清标
朝代：清

喜良宵烟月，依旧清平。花市暖，晚风轻。有尚书、好客堂开帘捲，故人欢笑，妆点春城。百宝珠轮，九枝青玉，绛烛高烧列画屏。琥珀光浮千日酒，赤瑛盘荐五侯鲭。谁把燕山旧事，移宫换羽，倩优孟、谱入新声。红牙串，紫鸾笙。歌喉未歇，客欲沾缨。梦里功勋，休嗟陈迹，眼前杯酌，且尽平生。种槐庭院，看年年无恙，红灯绿醑，快聚良朋。恰春寒初退，日丽皇州。罗绮席，上帘钩。喜何郎、顾曲闲樽招客，鸾笙瑶瑟，永夕消愁。白苎新声，红楼高唱，说甚当年秉烛游。老去襟怀须放达，醉来调笑更淹留。试演平阳主第，家奴上将，盛衰事、转眼都休。看戚里，取封侯。英雄失路，壮士怀忧。富贵浮云，徒夸汗马，恩仇翻掌，羡煞江鸥。漫论世态，幸春光如旧，灯前酒碧，花底风柔。
昼锦堂 其一 送二兄，予告归里
作者：梁清标
朝代：清
体裁：词

鸦乱斜阳，林吹寒赖，极目秋满燕关。惆怅无端别绪，又送兄还。去逐平沙孤雁影，何堪城阙菊花天。君恩重，赐沐清时，风携两袖归田。离筵。樽酒外，骊唱里，白云遮断家山。忆昔惊涛骇浪，共与回旋。喜看新结渔樵侣，愧余犹滞鹭鹓班。频回首，闲尽故园丛桂，并隐何年。
昼锦堂 其二 赠宋牧仲比部，时以枫香词见示
作者：梁清标
朝代：清
体裁：词

雪苑才人，相门遗笏，海内大宋争传。犹忆当年宿卫，衣马翩翩。壮岁诗书频折节，英游把臂满词坛。挥毫处，击钵高吟，题残十样蛮笺。长安。投缟苎，争簟扇，一时驱驾群贤。善病围宽沈约，渴类文园。晴窗填就花间句，绿樽鉴定米家船。枫香好，读罢轻风祛暑，小阁泠然。
昼锦堂·送二兄，予告归里
作者：梁清标
朝代：清

鸦乱斜阳，林吹寒赖，极目秋满燕关。惆怅无端别绪，又送兄还。去逐平沙孤雁影，何堪城阙菊花天。君恩重，赐沐清时，风携两袖归田。离筵。樽酒外，骊唱里，白云遮断家山。忆昔惊涛骇浪，共与回旋。喜看新结渔樵侣，愧余犹滞鹭鹓班。频回首，闲尽故园丛桂，并隐何年。雪苑才人，相门遗笏，海内大宋争传。犹忆当年宿卫，衣马翩翩。壮岁诗书频折节，英游把臂满词坛。挥毫处，击钵高吟，题残十样蛮笺。长安。投缟苎，争簟扇，一时驱驾群贤。善病围宽沈约，渴类文园。晴窗填就花间句，绿樽鉴定米家船。枫香好，读罢轻风祛暑，小阁泠然。
更漏子·梦寤
作者：梁清标
朝代：清
体裁：词

夜儿长，风儿细。吹入孤眠春思。青镜畔，玉楼中。枕函有路通。横空雁，黄昏雨。梦里不知客苦。情脉脉，意迟迟。迷离乍醒时。
最高楼·题德滋弟息心阁
作者：梁清标
朝代：清
体裁：词

儒家业，未老遂幽栖。鸥鸟共忘机。小楼过雨清风入，虚窗映日远山低。昼迟迟，堪对酒，更弹棋。也不羡、侯门珠履客。也不羡、石家金谷苑。花月在，自相宜。勤耕早办租和税，高眠莫问是还非。任登临，云起处，燕来时。
月上海棠·庭前秋色
作者：梁清标
朝代：清
体裁：词

西风暗里窥窗牖。小庭闲、独立夕阳久。花落金钱，露葵开、药栏如绣。关情处、自叹吾衰白首。暂来蝴蝶黄昏候。对深杯、辜负红酥手。消受清芬，怎当他、凉侵衫袖。秋云外，几层家山是否。
月下笛·秋夜友人召饮闻歌
作者：梁清标
朝代：清
体裁：词

小阁无哗，凉云沾席，一阑秋色。灯红酒碧。人倚窗纱吹笛。写当年、文武衣冠，尽收拾黛眉巾帼。喜何戡尚在，雪儿无恙，问今何夕。新声入破，听变徵移宫，都堪浮白。衣香鬓影，恼煞分司狂客。玉绳低、蜡媒未销，轻雷忽然来四壁。乍回眸，仿佛湘灵夜舞光瑟瑟。
月华清·中秋
作者：梁清标
朝代：清
体裁：词

妆阁调笙，高城吹角，奏出泬寥天气。念老子、平生逸兴，南楼堪醉。小堂前、寒咽凉蝉，御沟畔、香残荷芰。天霁。问西风摇落，有无桂子。且喜清樽相对。试西洋宝镜，不遗纤细。兔可分毛，仿佛瑶宫阶砌。莫轻放、一堕西岩，又凝伫、隔年嘉会。无寐。任霓裳露冷，拼虚鸳被。
望江南
作者：梁清标
朝代：清

春昼永，烂漫赏花时。风动紫英双蝶绕，香凝翠幄早莺知。人立夕阳迟。栅初引，清露缀枝斜。黄鸟啼残窥画槛，玉蟾影转上窗纱。偏称一阑花。秋满阁，蹑屐望遥空。赵苑烟花城阙柳，玉屏山色佛楼钟。半在月明中。朝捲幔，红日照前楹。窗色弄晴来燕子，檐花飞片落棋枰。竹里沸泉声。云漠漠，怪石碧苔斑。长揖颠来同海岳，解酲贵不数平泉。秋入小湖山。罗浮梦，寒夜醉春杯。高士雪中疏影瘦，美人月下暗香来。东阁几枝开。斋似舫，窗外雨潇潇。仿佛棹移湘水曲，溟濛客渡洞庭潮。一半在芭蕉。
望江南 其一 乡思
作者：梁清标
朝代：清
体裁：词

清明候，细雨晓风和。树里青帘春酝美，水边红袖丽人多。处处醉颜酡。
望江南 其七 乡思
作者：梁清标
朝代：清
体裁：词

清欢夜，偷眼认檀郎。锦瑟偎灯肠断句，青丝堕马内家妆。私语口脂香。
望江南 其三 乡思
作者：梁清标
朝代：清
体裁：词

东郊外，暖日水粼粼。一路杏花寻幕燕，几行杨柳渡溪人。沙细碾车轮。
望江南 其九 乡思
作者：梁清标
朝代：清
体裁：词

桃花水，相约放船来。菱叶田田鲜鲤出，槐风剪剪小舟开。送酒百壶催。
望江南 其二 乡思
作者：梁清标
朝代：清
体裁：词

家山好，春色满平芜。花片参差裘马客，柳丝摇曳水云图。远浦立鹈鹕。
望江南 其五 乡思
作者：梁清标
朝代：清
体裁：词

西村里，淼淼水拖蓝。一缕墟烟青似织，数峰岚色碧可簪。可唤小江南。
望江南 其八 乡思
作者：梁清标
朝代：清
体裁：词

休虚度，寒食草青青。荇叶桥边沽酒路，秋千影里卖花声。金弹打流莺。
望江南 其六 乡思
作者：梁清标
朝代：清
体裁：词

犹堪忆，歌舞向朱楼。小玉多情金缕曲，雪儿带笑锦缠头。长使彩云留。
望江南 其十 乡思
作者：梁清标
朝代：清
体裁：词

灯花剪，杂坐漏偏迟。欲写乌丝嗔燕子，将输楸居倩猧儿。芗泽乍闻时。
望江南 其四 乡思
作者：梁清标
朝代：清
体裁：词

踏青云，遥指绿阴村。斜袅金鞭晴试马，高烧银烛夜开樽。芳草滞王孙。
望江南·乡思
作者：梁清标
朝代：清

清明候，细雨晓风和。树里青帘春酝美，水边红袖丽人多。处处醉颜酡。家山好，春色满平芜。花片参差裘马客，柳丝摇曳水云图。远浦立鹈鹕。东郊外，暖日水粼粼。一路杏花寻幕燕，几行杨柳渡溪人。沙细碾车轮。踏青云，遥指绿阴村。斜袅金鞭晴试马，高烧银烛夜开樽。芳草滞王孙。西村里，淼淼水拖蓝。一缕墟烟青似织，数峰岚色碧可簪。可唤小江南。犹堪忆，歌舞向朱楼。小玉多情金缕曲，雪儿带笑锦缠头。长使彩云留。清欢夜，偷眼认檀郎。锦瑟偎灯肠断句，青丝堕马内家妆。私语口脂香。休虚度，寒食草青青。荇叶桥边沽酒路，秋千影里卖花声。金弹打流莺。桃花水，相约放船来。菱叶田田鲜鲤出，槐风剪剪小舟开。送酒百壶催。灯花剪，杂坐漏偏迟。欲写乌丝嗔燕子，将输楸居倩猧儿。芗泽乍闻时。
望江南·其一
作者：梁清标
朝代：清
体裁：词

春昼永，烂漫赏花时。风动紫英双蝶绕，香凝翠幄早莺知。人立夕阳迟。
望江南·其七
作者：梁清标
朝代：清
体裁：词

斋似舫，窗外雨潇潇。仿佛棹移湘水曲，溟濛客渡洞庭潮。一半在芭蕉。
望江南·其三
作者：梁清标
朝代：清
体裁：词

秋满阁，蹑屐望遥空。赵苑烟花城阙柳，玉屏山色佛楼钟。半在月明中。
望江南·其二
作者：梁清标
朝代：清
体裁：词

栅初引，清露缀枝斜。黄鸟啼残窥画槛，玉蟾影转上窗纱。偏称一阑花。
望江南·其五
作者：梁清标
朝代：清
体裁：词

云漠漠，怪石碧苔斑。长揖颠来同海岳，解酲贵不数平泉。秋入小湖山。
望江南·其六
作者：梁清标
朝代：清
体裁：词

罗浮梦，寒夜醉春杯。高士雪中疏影瘦，美人月下暗香来。东阁几枝开。
望江南·其四
作者：梁清标
朝代：清
体裁：词

朝捲幔，红日照前楹。窗色弄晴来燕子，檐花飞片落棋枰。竹里沸泉声。
望江南·蕉林
作者：梁清标
朝代：清
体裁：词

风习习，小院午阴稠。鸦带斜阳清影乱，梦回疏簟碧烟浮。疑坐晚山秋。
望江怨·题画扇
作者：梁清标
朝代：清
体裁：词

阑干小。几处金银花绽了。香入兰闺晓。东家蝴蝶飞来早。奁镜悄。莫使扑轻罗，留伴秋光好。
望海潮 其一 镇阳怀古
作者：梁清标
朝代：清
体裁：词

雄风河朔，燕南都会，名城古说中山。带绕滹沱，屏开恒岳，连营剑倚青天。主父故宫闲。叹霸图灰劫，鹿走邯郸。璧返相如，坟高颇牧总荒烟。军声成德当年。有北潭舞榭，赵苑歌弦。菡萏送香，菰菱映水，秋来依旧争妍。衰草冷平原。信陵立功后，结客空传。战垒乌啼，笛吹关戍夕阳寒。
望海潮 其二 赠杨期师兄南归毗陵
作者：梁清标
朝代：清
体裁：词

家声邹鲁，兰陵寄迹，韶年夙擅才名。帝里重游，新词满箧，居然六代菁英。风木独含情。叹文人孝子，落拓江程。孔李通门，剪灯握手话丁宁。吾师昔侍承明。想垂绅正笏，海内仪型。羁旅江南，山颓东国，西州涕泪纵横。对子更沾缨。幸父书可读，数亩堪耕。归去孤村，莫虚岁月掩柴荆。
望海潮·镇阳怀古
作者：梁清标
朝代：清

雄风河朔，燕南都会，名城古说中山。带绕滹沱，屏开恒岳，连营剑倚青天。主父故宫闲。叹霸图灰劫，鹿走邯郸。璧返相如，坟高颇牧总荒烟。军声成德当年。有北潭舞榭，赵苑歌弦。菡萏送香，菰菱映水，秋来依旧争妍。衰草冷平原。信陵立功后，结客空传。战垒乌啼，笛吹关戍夕阳寒。家声邹鲁，兰陵寄迹，韶年夙擅才名。帝里重游，新词满箧，居然六代菁英。风木独含情。叹文人孝子，落拓江程。孔李通门，剪灯握手话丁宁。吾师昔侍承明。想垂绅正笏，海内仪型。羁旅江南，山颓东国，西州涕泪纵横。对子更沾缨。幸父书可读，数亩堪耕。归去孤村，莫虚岁月掩柴荆。
望湘人 其一 旅中九日
作者：梁清标
朝代：清
体裁：词

看门前宝马，柳外红亭，匆匆心事难说。袖染馀香，巾藏暗泪，愁听一声离别。万里羊城，五湖鲸浪，梦魂飞越。忆昨宵、絮语丁宁，曾约归期春月。惆怅山长水叠。捧鸾书一纸，早辞双阙。正露冷蒹葭，依旧河流凄咽。孤影里，对驿灯明灭。夜角丽谯吹彻。一般样、绿醑黄花，辜负重阳时节。
望湘人 其二 寄怀云间张带三同年
作者：梁清标
朝代：清
体裁：词

怅雨来非旧，老去伤离，曲江朋侣凋谢。沧海生尘，故人无恙，每共耆英邀社。三泖烟横，九峰霞起，人娱清夏。更乌衣、子弟翩翩，不让机云声价。早见名高洛下，执中原鞭弭，争衡董贾。愧少不如人，头鬓雪霜惊乍。何日结伴，听渔樵话。遥忆山中多暇，把酒向、唳鹤滩前，几度樽空灯灺。
望湘人·旅中九日
作者：梁清标
朝代：清

看门前宝马，柳外红亭，匆匆心事难说。袖染馀香，巾藏暗泪，愁听一声离别。万里羊城，五湖鲸浪，梦魂飞越。忆昨宵、絮语丁宁，曾约归期春月。惆怅山长水叠。捧鸾书一纸，早辞双阙。正露冷蒹葭，依旧河流凄咽。孤影里，对驿灯明灭。夜角丽谯吹彻。一般样、绿醑黄花，辜负重阳时节。怅雨来非旧，老去伤离，曲江朋侣凋谢。沧海生尘，故人无恙，每共耆英邀社。三泖烟横，九峰霞起，人娱清夏。更乌衣、子弟翩翩，不让机云声价。早见名高洛下，执中原鞭弭，争衡董贾。愧少不如人，头鬓雪霜惊乍。何日结伴，听渔樵话。遥忆山中多暇，把酒向、唳鹤滩前，几度樽空灯灺。
望远行·送方邵村游山左
作者：梁清标
朝代：清
体裁：词

销魂何事，轻言别、把酒渭城重唱。画师词客，草圣文豪，并擅一时飞将。燕市狂歌，无复渐离击筑，萧瑟壮怀谁向。幸相看华发，青山无恙。惆怅。满目津亭衰柳，正潞水、弥弥秋涨。趵突泉声，鹊华霜色，都付芒鞋筇杖。犹忆西窗剪烛，南楼听雨，消尽东华尘坱。拟他时梦绕，风烟江上。
朝玉阶·初度
作者：梁清标
朝代：清
体裁：词

寒催残蜡放梅时。年华今又度、鬓先知。故园何日是归期。春晖无寸报、负恩私。已看江海羽书稀。嘉平新酿熟、放杯迟。灯前争奏玉参差。莫论人世上、是谁痴。
李园行
作者：梁清标
朝代：清
体裁：古风

西直门外清泉流，李园钜丽甲皇州。苑内潺湲疏碧沼，天际窈窕开朱楼。锦堂绣幕列钟鼎，曲房密室鸣箜篌。戚畹生当全盛世，张筵招客多贵游。十五妖姬伺后阁，千金騕袅罗前头。珠履称觞金凿落，牙樯载酒木兰舟。胜赏四时欢不改，花落花开春常在。已分风月为主人，岂料桑田变沧海。予来系马门前树，寂寂池塘锁烟雾。不见当年歌舞人，春雨秋霜自朝暮。画栋欹斜落燕巢，芰荷零乱眠鸥鹭。殷勤但见白发翁，自言少小居园中。主人华贵拥金穴，为园钜万泥沙同。奇石移来俨幽壑，飞桥夭矫如长虹。芙蕖香满槐庭月，水阁凉生杨柳风。行乐几时宾客散，往事欻忽云烟空。池不种荷惟种稻，年年输税归王宫。吁嗟老翁何愚蒙，盛衰自昔犹转蓬。君不见石家金谷谁为主，丞相平泉亦尘土。李君李君昔何雄，慷慨相看泪如雨。
杏花天·花朝过金鱼池
作者：梁清标
朝代：清
体裁：词

莺声曲岸轻阴乍。春水涨城南台榭。谁家高结秋千声架。人在卖花帘下。踏青鞋、旧游重话。记挟弹、芳原试马。杏花小雨西村社。放了东风宽假。
柳初新·冬词
作者：梁清标
朝代：清
体裁：词

晴檐飞雪帘栊护。翠被篆添香缕。海棠睡足，脸潮微晕，钗落鬓横斜雾。红上琐窗如许。恼侍儿、催人匆遽。纤手牵郎且住。怯朝寒、枕傍低语。眉心频蹙，楚腰半亸，不尽怨云愁雨。欲起又同偎倚。最难听、鹦哥声絮。
柳敬亭南归白下
作者：梁清标
朝代：清
体裁：七言绝句

军中轶事语如新，磊落宁南百战身。为问信陵当日客，侯门谁是报恩人？
柳梢青·春日
作者：梁清标
朝代：清
体裁：词

小雨才收。平沙细草，绿满西畴。柳眼青归，桃腮红晕，人倚高楼。家家绣幕帘钩。春不管、斜阳旅愁。罗绮风前，秋千影里，马上墙头。
柳腰轻 其一 偶见
作者：梁清标
朝代：清
体裁：词

连绵凉雨飞帘幕。春宵永，孤衾薄。隔篱莺燕，并肩绰约。道是初开屏雀。松条脱、锦瑟弦调，卸香云、鬓蝉钗落。娣姒冠儿懒着。露春纤、更加梳掠。小窗私语，背灯偷见，不管离人萧索。江城畔、春色三分，都让与、水边楼阁。
柳腰轻 其三 元夕，是岁始开火树之禁
作者：梁清标
朝代：清
体裁：词

市楼十里香尘满。金波涌，东风软。璇霄弛禁，银花争绚。陌上疑寒疑暖。列酺宴、三殿鱼龙，沸春城、九天弦管。是处游缰堪绾。钿车轻、佩声人面。红灯华发，绿樽良夜，莫负深杯频劝。看年少、衣马纵横，任消磨、酒旗歌板。
柳腰轻 其二 题陶侣侄所持王生山茶蛱蝶图扇
作者：梁清标
朝代：清
体裁：词

王郎雅擅丹青笔。冰纨小，经营极。碧云裁叶，珊瑚镂翼。图出无边春色。风微度、蝶粉初匀，雨新晴、蕊痕犹湿。渲染黄徐堪敌。把江南、歘移河北。皎欺秋月。香生怀袖，胜赏忻同晨夕。伴挥麈、小阮风流，乍妆成、草堂萧瑟。
柳腰轻 其四 观邢郎演剧
作者：梁清标
朝代：清
体裁：词

溶溶三五春宵宴。银烛照，红牙按。紫云筵上，袁绹台畔。不数当年奇艳。奏新声、几度杯停，趁东风、一枝花颤。信是吴侬妙选。问尹邢、美名谁擅。亸肩扬袖，浅颦低笑，省识芙蓉如面。座中有、子野情多，每肠回、舞裙歌扇。
柳腰轻·偶见
作者：梁清标
朝代：清

连绵凉雨飞帘幕。春宵永，孤衾薄。隔篱莺燕，并肩绰约。道是初开屏雀。松条脱、锦瑟弦调，卸香云、鬓蝉钗落。娣姒冠儿懒着。露春纤、更加梳掠。小窗私语，背灯偷见，不管离人萧索。江城畔、春色三分，都让与、水边楼阁。王郎雅擅丹青笔。冰纨小，经营极。碧云裁叶，珊瑚镂翼。图出无边春色。风微度、蝶粉初匀，雨新晴、蕊痕犹湿。渲染黄徐堪敌。把江南、歘移河北。皎欺秋月。香生怀袖，胜赏忻同晨夕。伴挥麈、小阮风流，乍妆成、草堂萧瑟。市楼十里香尘满。金波涌，东风软。璇霄弛禁，银花争绚。陌上疑寒疑暖。列酺宴、三殿鱼龙，沸春城、九天弦管。是处游缰堪绾。钿车轻、佩声人面。红灯华发，绿樽良夜，莫负深杯频劝。看年少、衣马纵横，任消磨、酒旗歌板。溶溶三五春宵宴。银烛照，红牙按。紫云筵上，袁绹台畔。不数当年奇艳。奏新声、几度杯停，趁东风、一枝花颤。信是吴侬妙选。问尹邢、美名谁擅。亸肩扬袖，浅颦低笑，省识芙蓉如面。座中有、子野情多，每肠回、舞裙歌扇。
桂枝香·中秋
作者：梁清标
朝代：清
体裁：词

西风帘幕。看花影移阶，蕉阴绰约。三五良宵正永，小罗杯酌。三年幸订渔樵侣，伴闲云、轻鸥孤鸿。鹿门夫妇，竹溪宾友，柴桑篱落。任清露、凉侵袂薄。对扶疏丛桂，此景非恶。渐敛浮云，夜半月临虚阁。庾楼人坐冰壶里，欲乘鸾、飞向寥廓。且拼尽醉，休论尘世，受他羁缚。
氐州第一·赠西泠吴舒凫，即次观剧原韵
作者：梁清标
朝代：清
体裁：词

帝里秋晴，喜逢越客，小堂笑燃华炬。四座全倾，单辞皆妙，不数椽称三语。相见频嗟，晚让尔、词场独据。辽左藜床，鲁城绛幔，谁争旗鼓。优孟衣冠江左误。演西子湖边士女。丽句新填，蛮笺立草，漫道吟髭苦。忆前宵、凉月下，鹅笙炙、重添桂醑。明日风烟，怅萍分、梁园人去。
水调歌头 其一 寄怀王敬哉宗伯
作者：梁清标
朝代：清
体裁：词

椒酒催残腊，綵胜斗新妍。回首青门分袂、离别再经年。遥想柳堂深处，春夕烧灯嘉会，酬和白云篇。记忆山中客，频为寄鱼笺。香一缕，书数卷，只高眠。当时忝窃师门，同学又同官。君近九重天上，我在北潭池畔。相望各风烟。何日重携手，身健且加餐。
水调歌头 其二 春夜郝雪海侍御自都门还，过邸中
作者：梁清标
朝代：清
体裁：词

把袂东风里，斜日驻青骢。携来天上春色、慰我客途穷。夜话旧游燕市，惆怅河山已邈，聚散酒垆中。抵掌论今古，尘世几英雄。剪银烛，歌白雪，调谁同。怜君国士，十载蓑笠尚飘蓬。犹是当年河朔，慷慨风流未坠，领袖有诸公。且共樽前醉，心事托飞鸿。
水调歌头·寄怀王敬哉宗伯
作者：梁清标
朝代：清

椒酒催残腊，綵胜斗新妍。回首青门分袂、离别再经年。遥想柳堂深处，春夕烧灯嘉会，酬和白云篇。记忆山中客，频为寄鱼笺。香一缕，书数卷，只高眠。当时忝窃师门，同学又同官。君近九重天上，我在北潭池畔。相望各风烟。何日重携手，身健且加餐。把袂东风里，斜日驻青骢。携来天上春色、慰我客途穷。夜话旧游燕市，惆怅河山已邈，聚散酒垆中。抵掌论今古，尘世几英雄。剪银烛，歌白雪，调谁同。怜君国士，十载蓑笠尚飘蓬。犹是当年河朔，慷慨风流未坠，领袖有诸公。且共樽前醉，心事托飞鸿。
水龙吟·赠越中罗弘载
作者：梁清标
朝代：清
体裁：词

朅来髯客江东，楼船把袂波如练。长篇短咏，抽毫伸纸，乌丝蚕茧。七子菁英，六朝金粉，风流非远。任青鞋布袜，穷关塞，名山乔岳游踪遍。行笈图书数卷。几悲歌、黄金台畔。探奇禹穴，临池兰渚，声华早擅。雪苑开樽，旗亭观伎，词场消遣。问相如可有，临邛重客，子虚谁荐。
永遇乐 其一 九日
作者：梁清标
朝代：清
体裁：词

篱菊凝霜，井梧零露，雁飞平楚。何处秋声，小庭淅沥，无奈情千缕。登高送目，手把茱萸，生受澹烟疏雨。叹良时、几年虚度，总付东华尘土。古今得失，人生聚散。浑似落英无数。戏马台空，龙山帽冷，风月还如许。闲抛书帙，笑引清樽，看取绿窗眉妩。莫更使、愁蜂怨蝶，香寒别浦。
永遇乐 其七 寿卞母吴岩子
作者：梁清标
朝代：清
体裁：词

廿四桥边，玉钩斜畔，江梅开早。秀结兰闺，扫眉才子，颂就椒花好。宣文纱幔，令晖香茗，此日彩鸾名噪。泛江湖、青帘白舫，领袖香奁人老。中郎有女，二乔得配，仙令结缡双妙。大茂山灵，都经游屧，十样笺频草。嘉平设帨，清宵丝竹，春入妆楼寒峭。问筵上、麻姑擗酺，有无鸟爪。
永遇乐 其三 七夕观项王诸剧，同汪蛟门舍人、陆恂若茂才、王子凉内弟、王奕臣内侄、吴介侯甥、长源弟
作者：梁清标
朝代：清
体裁：词

大火西流，双星初会，填河佳节。绛烛高烧，湘帘暮捲，歌舞当筵设。宾朋胶漆，披襟引满，领取澹云新月。暑将残、秋光一片，先到凤城双阙。针楼儿女，竞陈瓜果，自笑吾生全拙。急管繁丝，好天良夜，莫问萧萧发。周郎在座，伊凉悲壮，千古风流堪接。叹刘项、纷纷蚁战，英雄销歇。
永遇乐 其二 戏拟催妆
作者：梁清标
朝代：清
体裁：词

帘阁香温，蓝田烟暖，小春时节。河鼓初临，天孙将渡。鹊报人间匹。凤台许跨，鸾胶重续，自笑温郎非昔。对冰清、人惭叔宝，争道门阑气色。鸳鸯翼并，芙蓉绣隐，珍重定情佳夕。庑下齐眉，五噫成咏，举案传先泽。鹿车共载，丹崖偕老，岁岁欢如今日。好倩语、新妆早试，远山黛碧。
永遇乐 其五 偶感
作者：梁清标
朝代：清
体裁：词

记得清宵，高烧银烛，樽前歌舞。锦罽蛮靴，鹅笙凤笛，一串骊珠吐。楼空人去，箫条宝瑟，付与落红飞絮。怪何戡、渭城一曲，险认旧人风度。彩云安在，娇喉久歇，一似昔游重遇。对此茫茫，百端交集，惹起愁千缕。绮筵灯灺，空阶月落，惆怅桐秋雨。盼今夕、追寻好梦，酒醒何处。
永遇乐 其八 重阳前一日，祖文水明府召饮演囗种情剧
作者：梁清标
朝代：清
体裁：词

秋满长安，白云红叶，高堂挝鼓。丹凤城南，黄花筵上，预醉重阳雨。使君情重，招邀胜友，何似龙山欢聚。叹匆匆、软尘十囗，好景此宵留住。繁丝急管，烧残桦烛，一任玉绳低度。小部梨园，蛮靴锦罽，踏节金铃舞。当年红粉，生生死死，总被情多耽误。那知有、怆怀司马，青衫湿处。
永遇乐 其六 元日大雪
作者：梁清标
朝代：清
体裁：词

一夕东风，凤城吹雪，河山春早。絮起高檐，花飞绮陌，鸳甃平铺了。三冬凝望，兹宵才见，共祝岁丰时好。晓来听、清丝天上，妆点璇霄多少。朝回谢客，薰炉茗碗，生受琐窗寒峭。香土东华，壮怀消尽，抛却闲烦恼。驱驰岭海，倥偬案牍，赢得风尘人老。问何日、普天洗甲，冶溪独钓。
永遇乐 其四 寄田髴渊孝廉
作者：梁清标
朝代：清
体裁：词

大雅犹存，云间驰誉，君才无匹。屈宋衙官，凌颜轹谢，早擅生花笔。何缘高卧，荒江寂寞，岁月闲中抛掷。忆当年、论文把臂，云树顿分南北。茂陵病免，襄阳坐废，万事总堪浮白。鞭弭中原，卿当独秀，领袖词场客。旗亭贳酒，梨园潦倒，佳句双鬟偏识。秋风里、莼鲈三泖，有人抱膝。
永遇乐·九日
作者：梁清标
朝代：清

篱菊凝霜，井梧零露，雁飞平楚。何处秋声，小庭淅沥，无奈情千缕。登高送目，手把茱萸，生受澹烟疏雨。叹良时、几年虚度，总付东华尘土。古今得失，人生聚散。浑似落英无数。戏马台空，龙山帽冷，风月还如许。闲抛书帙，笑引清樽，看取绿窗眉妩。莫更使、愁蜂怨蝶，香寒别浦。帘阁香温，蓝田烟暖，小春时节。河鼓初临，天孙将渡。鹊报人间匹。凤台许跨，鸾胶重续，自笑温郎非昔。对冰清、人惭叔宝，争道门阑气色。鸳鸯翼并，芙蓉绣隐，珍重定情佳夕。庑下齐眉，五噫成咏，举案传先泽。鹿车共载，丹崖偕老，岁岁欢如今日。好倩语、新妆早试，远山黛碧。大火西流，双星初会，填河佳节。绛烛高烧，湘帘暮捲，歌舞当筵设。宾朋胶漆，披襟引满，领取澹云新月。暑将残、秋光一片，先到凤城双阙。针楼儿女，竞陈瓜果，自笑吾生全拙。急管繁丝，好天良夜，莫问萧萧发。周郎在座，伊凉悲壮，千古风流堪接。叹刘项、纷纷蚁战，英雄销歇。大雅犹存，云间驰誉，君才无匹。屈宋衙官，凌颜轹谢，早擅生花笔。何缘高卧，荒江寂寞，岁月闲中抛掷。忆当年、论文把臂，云树顿分南北。茂陵病免，襄阳坐废，万事总堪浮白。鞭弭中原，卿当独秀，领袖词场客。旗亭贳酒，梨园潦倒，佳句双鬟偏识。秋风里、莼鲈三泖，有人抱膝。记得清宵，高烧银烛，樽前歌舞。锦罽蛮靴，鹅笙凤笛，一串骊珠吐。楼空人去，箫条宝瑟，付与落红飞絮。怪何戡、渭城一曲，险认旧人风度。彩云安在，娇喉久歇，一似昔游重遇。对此茫茫，百端交集，惹起愁千缕。绮筵灯灺，空阶月落，惆怅桐秋雨。盼今夕、追寻好梦，酒醒何处。一夕东风，凤城吹雪，河山春早。絮起高檐，花飞绮陌，鸳甃平铺了。三冬凝望，兹宵才见，共祝岁丰时好。晓来听、清丝天上，妆点璇霄多少。朝回谢客，薰炉茗碗，生受琐窗寒峭。香土东华，壮怀消尽，抛却闲烦恼。驱驰岭海，倥偬案牍，赢得风尘人老。问何日、普天洗甲，冶溪独钓。廿四桥边，玉钩斜畔，江梅开早。秀结兰闺，扫眉才子，颂就椒花好。宣文纱幔，令晖香茗，此日彩鸾名噪。泛江湖、青帘白舫，领袖香奁人老。中郎有女，二乔得配，仙令结缡双妙。大茂山灵，都经游屧，十样笺频草。嘉平设帨，清宵丝竹，春入妆楼寒峭。问筵上、麻姑擗酺，有无鸟爪。秋满长安，白云红叶，高堂挝鼓。丹凤城南，黄花筵上，预醉重阳雨。使君情重，招邀胜友，何似龙山欢聚。叹匆匆、软尘十囗，好景此宵留住。繁丝急管，烧残桦烛，一任玉绳低度。小部梨园，蛮靴锦罽，踏节金铃舞。当年红粉，生生死死，总被情多耽误。那知有、怆怀司马，青衫湿处。
汉宫春 其一 除夕，时予年四十九
作者：梁清标
朝代：清
体裁：词

残雪初融，听千门爆竹，此宵何夕。梅横小阁，春透一分消息。匆匆岁月，渐知非、惊心明日。未晓钟，风光犹是，今年莫教轻掷。处处辛盘如昔。正春衫试著。鹅笙暖炙，屠苏到手，偏怪新来迟到。闺中少妇，颂椒花、酒清灯碧。看儿女，彩衣成列，休问漏声频滴。
汉宫春 其二 送陈子万归荆溪
作者：梁清标
朝代：清
体裁：词

雪霁燕关，有吴客将归，越吟萧索。池塘草色，梦入君家康乐。偶携书剑，逐寒烟、壮游河朔。从市中，狗屠击筑，相看酒垆酬酢。千里春风垂橐。叹秦川公子，梁园栖泊。长门价贱，谁识临邛摇落。仲宣憔悴，赋登楼、仗凭春屩。且作达，放歌湖海，莫问人情云薄。
汉宫春·除夕，时予年四十九
作者：梁清标
朝代：清

残雪初融，听千门爆竹，此宵何夕。梅横小阁，春透一分消息。匆匆岁月，渐知非、惊心明日。未晓钟，风光犹是，今年莫教轻掷。处处辛盘如昔。正春衫试著。鹅笙暖炙，屠苏到手，偏怪新来迟到。闺中少妇，颂椒花、酒清灯碧。看儿女，彩衣成列，休问漏声频滴。雪霁燕关，有吴客将归，越吟萧索。池塘草色，梦入君家康乐。偶携书剑，逐寒烟、壮游河朔。从市中，狗屠击筑，相看酒垆酬酢。千里春风垂橐。叹秦川公子，梁园栖泊。长门价贱，谁识临邛摇落。仲宣憔悴，赋登楼、仗凭春屩。且作达，放歌湖海，莫问人情云薄。
江南春·闺情
作者：梁清标
朝代：清
体裁：词

风摵摵，漏沉沉。眉横螺子绿，鬓压辟寒金。梅英一瓣飞香雪，引起春愁到翠衾。
江城子·书屋新成
作者：梁清标
朝代：清
体裁：词

蕉林新馆旧槐风。日初红。上帘栊。棐几藜床，窈窕绿窗中。曲曲栏杆花径小，谁是主，有卢鸿。楼头虚敞月溶溶。淡烟笼。远山峰。客至开樽，随分两三钟。恩赐闲居容懒慢，身外事，任天公。
汤阴拜武穆祠
作者：梁清标
朝代：清
体裁：五言律诗

万古悲凉地，徘徊夕照中。河山余涕泪，寝庙动秋风。夜雨旌旗出，晴沙战垒空。白头诸父老，指点说英雄。
沁园春 其一 咏美人足
作者：梁清标
朝代：清
体裁：词

锦束温香，罗藏暖玉，行来欲仙。偏帘栊小步，风吹倒褪，池塘淡伫，苔点轻弹。芳径无声，纤尘不动，荡漾湘裙月一弯。秋千罢，将跟儿慢拽，笑倚郎肩。登楼更怕春寒。好爱惜相偎把握间。想娇憨欲睡，重缠绣带，蒙腾未起，半落红莲。笋印留痕，凌波助态。款款低回密意传。描新样，似寒梅瘦影，掩映窗前。
沁园春 其三 寿袁六完都谏
作者：梁清标
朝代：清
体裁：词

列戟门庭，伏蒲夙望，帝里优游。正介眉嘉日，频开笑口，浮觞仙酝，宛转歌喉。暂辍趋朝，从容散帙，且自忘机狎野鸥。盱衡处，把经纶事业，静里搜求。升平乐事清幽。好共倒、金樽秉烛游。就霏霏窗雪，时焚谏草，溶溶卿月，近傍琼楼。蒂拥旌旄，兄依梧影，辉映中朝孰与俦。春无恙，集南皮宾客，谭宴风流。
沁园春 其二 登令公祠畔望湖亭
作者：梁清标
朝代：清
体裁：词

潋滟湖光，黛染遥山，送目方赊。喜红亭俯立，一天帆影，白波东去，几缕残霞。方寸乡心，迢遥水驿，愁绝风涛博望槎。徘徊处，有喧阆列肆，烟火千家。神祠击鼓鸣笳。想吴楚当年斗丽华。任青帘贳酒，醉眠贾舶，牙樯吹角，惊起栖鸦。横槊雄才，登楼客况，消尽江头野草花。云烟阔，正台连蛟蜃，人侣鱼虾。
沁园春 其五 读董舜民苍梧词，赋赠。
作者：梁清标
朝代：清
体裁：词

六代风流，江左文豪，仗策北来。羡一编在箧，餐霞霏玉，千秋自赏，绝艳惊才。憔悴江潭，逡巡京洛，十载兰成意可哀。芒鞋遍，仗乌丝綵笔，抒写孤怀。而今名满燕台。看鞭弭、中原何有哉。尽危楼百尺，从君高卧，旗亭群伎，聊与徘徊。雪苑人稀，酒垆风邈，读罢新词倦眼开。期成赋，有黄金为寿，一拂尘埃。
沁园春 其四 偶成
作者：梁清标
朝代：清
体裁：词

身似孤云，性同麋鹿，喜归去来。忆寻花问柳，平堤试马，诛茅结屋，好月衔杯。粗粝情甘，藜床梦稳，渔唱樵歌莫浪猜。无拘束，尽道遥风月，洒落襟怀。陡然又染尘埃。叹迂阔、先生何苦哉。看良平奇计，人争斗巧，仪秦辩口，我愧非才。如水臣心，桂姜逾辣，辜负黄金买骏台。荣枯事，有天公作主，任尔安排。
沁园春·咏美人足
作者：梁清标
朝代：清

锦束温香，罗藏暖玉，行来欲仙。偏帘栊小步，风吹倒褪，池塘淡伫，苔点轻弹。芳径无声，纤尘不动，荡漾湘裙月一弯。秋千罢，将跟儿慢拽，笑倚郎肩。登楼更怕春寒。好爱惜相偎把握间。想娇憨欲睡，重缠绣带，蒙腾未起，半落红莲。笋印留痕，凌波助态。款款低回密意传。描新样，似寒梅瘦影，掩映窗前。潋滟湖光，黛染遥山，送目方赊。喜红亭俯立，一天帆影，白波东去，几缕残霞。方寸乡心，迢遥水驿，愁绝风涛博望槎。徘徊处，有喧阆列肆，烟火千家。神祠击鼓鸣笳。想吴楚当年斗丽华。任青帘贳酒，醉眠贾舶，牙樯吹角，惊起栖鸦。横槊雄才，登楼客况，消尽江头野草花。云烟阔，正台连蛟蜃，人侣鱼虾。列戟门庭，伏蒲夙望，帝里优游。正介眉嘉日，频开笑口，浮觞仙酝，宛转歌喉。暂辍趋朝，从容散帙，且自忘机狎野鸥。盱衡处，把经纶事业，静里搜求。升平乐事清幽。好共倒、金樽秉烛游。就霏霏窗雪，时焚谏草，溶溶卿月，近傍琼楼。蒂拥旌旄，兄依梧影，辉映中朝孰与俦。春无恙，集南皮宾客，谭宴风流。身似孤云，性同麋鹿，喜归去来。忆寻花问柳，平堤试马，诛茅结屋，好月衔杯。粗粝情甘，藜床梦稳，渔唱樵歌莫浪猜。无拘束，尽道遥风月，洒落襟怀。陡然又染尘埃。叹迂阔、先生何苦哉。看良平奇计，人争斗巧，仪秦辩口，我愧非才。如水臣心，桂姜逾辣，辜负黄金买骏台。荣枯事，有天公作主，任尔安排。六代风流，江左文豪，仗策北来。羡一编在箧，餐霞霏玉，千秋自赏，绝艳惊才。憔悴江潭，逡巡京洛，十载兰成意可哀。芒鞋遍，仗乌丝綵笔，抒写孤怀。而今名满燕台。看鞭弭、中原何有哉。尽危楼百尺，从君高卧，旗亭群伎，聊与徘徊。雪苑人稀，酒垆风邈，读罢新词倦眼开。期成赋，有黄金为寿，一拂尘埃。
洛阳春·元宵后雪
作者：梁清标
朝代：清
体裁：词

才过传柑佳夕。晓窗飞雪。重重帘幕落梨花，总不碍、灯和月。潇洒柴门尘绝。又添春色。踏歌声罢灞桥诗，天未许、风光歇。
洞庭春色 其一 次韵寄答松陵徐电发
作者：梁清标
朝代：清
体裁：词

独步江东，群推孝穆，志在千秋。尽词华潘陆，恣情采撷，新声秦柳，匠意研求。入洛才人追二俊，遇倾盖公卿便驻驺。吾衰矣，看中原鞭弭，输与林丘。当年陈琳阮瑀，草檄处、名满诸侯。羡扁舟书剑，五湖烟月，春城丝管，六代歌楼。樽酒旗亭风雅会，料此际欧阳放出头。西陵畔，听江湖怒发，笑引吴钩。
洞庭春色 其三 长至晓雪
作者：梁清标
朝代：清
体裁：词

律转微阳，日当长至，岁月堪惊。正寒生鸳枕，低垂银蒜，绮窗云暗，斗帐香凝。燕市风光怜暮景，更朝雪纷纷移我情。开帘幕，看檐牙飞絮，阶砌堆琼。追思去年此日，迢递向、水驿江程。早月高湓浦，帆停庐岳，一湾渔火，几点疏星。愁拥孤衾彭蠡晓，但五老遥来天外青。数声欸乃，家山万里，乡梦初醒。
洞庭春色 其二 归舟
作者：梁清标
朝代：清
体裁：词

万里河梁，五羊归棹，夹路春风。看荔枝洲畔，沉香浦外，帘开楼阁，帆动艨艟。载得珠江花鸟去，更千步香薰两袖浓。斜阳岸，正袍青草绿，衣染鹃红。簏藏罗浮旧茧，早办取舞蝶纱笼。问踏歌蛮乐，穿花游女，寻芳何地，拾翠谁从。抛却南天烟月暖，喜北望长安紫气重。骊歌里，听兰桡笳鼓，惊起鼍宫。
洞庭春色·次韵寄答松陵徐电发
作者：梁清标
朝代：清

独步江东，群推孝穆，志在千秋。尽词华潘陆，恣情采撷，新声秦柳，匠意研求。入洛才人追二俊，遇倾盖公卿便驻驺。吾衰矣，看中原鞭弭，输与林丘。当年陈琳阮瑀，草檄处、名满诸侯。羡扁舟书剑，五湖烟月，春城丝管，六代歌楼。樽酒旗亭风雅会，料此际欧阳放出头。西陵畔，听江湖怒发，笑引吴钩。万里河梁，五羊归棹，夹路春风。看荔枝洲畔，沉香浦外，帘开楼阁，帆动艨艟。载得珠江花鸟去，更千步香薰两袖浓。斜阳岸，正袍青草绿，衣染鹃红。簏藏罗浮旧茧，早办取舞蝶纱笼。问踏歌蛮乐，穿花游女，寻芳何地，拾翠谁从。抛却南天烟月暖，喜北望长安紫气重。骊歌里，听兰桡笳鼓，惊起鼍宫。律转微阳，日当长至，岁月堪惊。正寒生鸳枕，低垂银蒜，绮窗云暗，斗帐香凝。燕市风光怜暮景，更朝雪纷纷移我情。开帘幕，看檐牙飞絮，阶砌堆琼。追思去年此日，迢递向、水驿江程。早月高湓浦，帆停庐岳，一湾渔火，几点疏星。愁拥孤衾彭蠡晓，但五老遥来天外青。数声欸乃，家山万里，乡梦初醒。
浣溪沙 其一 春闺
作者：梁清标
朝代：清
体裁：词

深院秋千绣带轻。衣沾香汗玉钗横。最怜节气近清明。怕见落英春欲暮，倦开翠幌梦频惊。碧桃花下戏调莺。
浣溪沙 其二 春怀
作者：梁清标
朝代：清
体裁：词

郊外提壶籍草茵。桃花春涨水粼粼。暖风吹散隔溪云。柳色暗催羁客泪，莺声愁煞画楼人。两般心事总沾巾。
浣溪沙·春闺
作者：梁清标
朝代：清

深院秋千绣带轻。衣沾香汗玉钗横。最怜节气近清明。怕见落英春欲暮，倦开翠幌梦频惊。碧桃花下戏调莺。郊外提壶籍草茵。桃花春涨水粼粼。暖风吹散隔溪云。柳色暗催羁客泪，莺声愁煞画楼人。两般心事总沾巾。
浪淘沙·闺词
作者：梁清标
朝代：清
体裁：词

日影旧窗纱。昼静藏鸦。东风谨护牡丹芽。珠箔深深垂绮户，便是儿家。娇小鬓云斜。暗度韶华。春愁不减脸边霞。绣得双鸳新画谱，并蒂荷花。
海棠春·夜雨
作者：梁清标
朝代：清
体裁：词

寂寥春院思千缕。陌上柳、新黄才吐。暝色入西楼，雁影沉南浦。黄昏灯火无情绪。遗梦到、家山犹阻。惆怅打梨花，点点飞窗雨。
清平乐·西村
作者：梁清标
朝代：清
体裁：词

场空禾黍。终岁田家苦。脱却朝衣耕瘠土。闲逐樵歌渔鼓。溪翁提挈儿孙。骑驴买醉前村。野外人家如画，柴扉灯火黄昏。
渔家傲 其一 雨后
作者：梁清标
朝代：清
体裁：词

小雨才收风谡谡。修篁交响阑干曲。澄湛一泓鸂鶒浴。酣睡足。鸟啼疑傍山家宿。潇洒闲阶桐覆屋。花开花落无拘束。门外任他车马簇。人新沐。鬓云低映窗纱绿。
渔家傲 其三 题王烟客摹黄鹤山樵画册
作者：梁清标
朝代：清
体裁：词

文吴中凋谢了。娄江留得西庐老。茗碗香炉人静好。桐阴悄。闲窗摹出山樵稿。词客画师称二妙。蓬莱水浅乾坤小。一带林峦云浩渺。尘事少。卧游似傍龙眠晓。
渔家傲 其二 闲居
作者：梁清标
朝代：清
体裁：词

朝霁窥窗三径晓。草堂昼静闻啼鸟。插懂编篱随意好。云自到。落英一任西风扫。啜茗摊书尘事少。开残黄菊寒催早。蚁战蜂围何日了。青门道。回头不满山人笑。
渔家傲·雨后
作者：梁清标
朝代：清

小雨才收风谡谡。修篁交响阑干曲。澄湛一泓鸂鶒浴。酣睡足。鸟啼疑傍山家宿。潇洒闲阶桐覆屋。花开花落无拘束。门外任他车马簇。人新沐。鬓云低映窗纱绿。朝霁窥窗三径晓。草堂昼静闻啼鸟。插懂编篱随意好。云自到。落英一任西风扫。啜茗摊书尘事少。开残黄菊寒催早。蚁战蜂围何日了。青门道。回头不满山人笑。文吴中凋谢了。娄江留得西庐老。茗碗香炉人静好。桐阴悄。闲窗摹出山樵稿。词客画师称二妙。蓬莱水浅乾坤小。一带林峦云浩渺。尘事少。卧游似傍龙眠晓。
渔父·乡思
作者：梁清标
朝代：清
体裁：词

大茂山前雨乍收。韩河水涨浪花浮。新笠子，小渔舟。我欲垂竿白鹭洲。
渔阳老将行
作者：梁清标
朝代：清
体裁：古风

渔阳重镇临边隅，将军燕颔赤虬须。少小结发事行阵，弯弓自请当单于。军中行酒青油幕，马上穿杨金仆姑。养士家财能立散，摧锋遍体无完肤。将军胆略古无两，逐北直取封侯赏。大小身经数百战，九边形势如指掌。报主濒死沙场中，论功欲绘凌烟上。岂知岁月空蹉跎，将军已老双鬓皤。内外一家方罢战，毳帐满地驱明驼。边备不修闲士马，归来小猎南山阿。猿臂无力射猛虎，雄心卧看浮云过。宝刀既卖宾客散，柴门反闭张雀罗。幽州健儿夜吹角，梦魂犹绕白狼河。
游飞来寺
作者：梁清标
朝代：清

帝子云栖去不回，短筇今见石堂开。虚岩鸣磬潮音回，客路凭阑暮景催。风雨光中珠殿出，藤萝阴里玉环来。定心泉水悬千尺，为乞清泠露一杯。
游飞来寺
作者：梁清标
朝代：清
体裁：七言律诗

帝子云栖去不回，短筇今见石堂开。虚岩鸣磬潮音迥，客路凭阑暮景催。风雨光中珠殿出，藤萝阴里玉环来。定心泉水悬千尺，为乞清泠露一杯。
满庭芳 其一 观女伶演淮阴故事
作者：梁清标
朝代：清
体裁：词

绛烛清宵，彩云华馆，蛮腰细舞回风。婵娟忽变，绣袄染猩红。锁甲艳分雪色，兜鍪小、双颊芙蓉。氍毹映，将军红粉，锦伞黛眉同。登坛，当日事，衣冠优孟，写出偏工。叹英雄佳丽，一样飘蓬。飞絮落花旧恨，谁怜取、桃李春秾。乘月夜，衣香人面，莫放酒杯空。
满庭芳 其七 寿王敬哉宗伯
作者：梁清标
朝代：清
体裁：词

绿醑方浓，黄花未谢，后堂深处张筵。歌钟舞袖，轻暖小春天。犹忆尚书曳履，九重识、风度嶷然。归田后，行年七十，步屧若飞仙。翩翩绕膝下，凤毛麟角，璧合珠联。更闲吟新句，小擘蛮笺。客至频开东阁，浑不数、座上三千。趋庭日，折冲樽俎，潭笑息烽烟。
满庭芳 其三 再叠前韵，答申凫盟
作者：梁清标
朝代：清
体裁：词

三载伤离，一丘甘老，名山近业如何。孤臣再录，惭负主恩多。忽尔惊心投杼，空翘首、双阙嵯峨。春将半，浮踪久滞，乡梦绕滹沱。良朋重念我，齐纨丽句，来自烟蓑。奈萦眸家岫，行矣风波。旧日酒垆客散，燕市里、曾否悲歌。关情处，伊人宛在，残月满青萝。
满庭芳 其二 寄酬申凫盟，次前韵
作者：梁清标
朝代：清
体裁：词

河朔才名，传家忠孝，词场共羡阴何。故人纨扇，赠我惠风多。别后停云一载，遥山矗、马服嵯峨。烛花剪，西窗鸡黍，怅望阻滹沱。荆扉，常昼掩，老渔相逐，雨笠烟蓑。任世情翻覆，衮衮颓波。悬想洺醪已熟，高卧处、对酒当歌。拟他日，沧浪携手，长啸踏青萝。
满庭芳 其五 中秋
作者：梁清标
朝代：清
体裁：词

细雨才收，浮云乍敛，西风捲雾初晴。香飘桂子，秋草满闲庭。入夜冰轮当午，小楼外、碧巘纵横。微茫里，万家灯火，树色暝烟平。氍毹纷舞袖，红牙按拍，小妇鸣筝。任玉绳低转，客醉沾缨。十载东华旧梦，回首处、心悸神惊。趁佳节，空明如洗，坐待月华生。
满庭芳 其八 秋夜观剧，中有歌者娟秀如好女
作者：梁清标
朝代：清
体裁：词

霁色迎人，檐花恋客，暇日帘敞前楹。杯浮醽醁，秋满凤凰城。笑听吴歈佐酒，繁丝与、夜气同清。灯儿下、梨花素面，看煞小秦青。轻盈。且漫说，殷勤渭唱，窈窕旗亭。尽烧残绛蜡，炙暖鹅笙。奏彻江东白苎，座中有、杜牧多情。浑消尽，闲愁万斛，瑶瑟忆湘灵。
满庭芳 其六 城南泛舟
作者：梁清标
朝代：清
体裁：词

城绕春流，堤藏萧寺，人家半倚晴溪。轻风暖日，布谷数声啼。一棹船如天上，关情处、岸草萋萋。空回首，故园柳色，烟景望中迷。依稀。想此日，清明近也，桃杏开时。叹嗟砣踪迹，物换星移。举网鲜鳞入手，开笑口、聊醉春卮。酒阑后，斜阳驻马，目断画侨西。
满庭芳 其四 立秋
作者：梁清标
朝代：清
体裁：词

茅屋三间，槐庭一叶，金凤乍入绳床。年年此际，凉思满奚囊。廿载黄梁梦境，一撒手、转眼荒唐。间消受，幽花文蝶，秋水玉簪香。商量。喜计日，东篱绽蕊，紫蟹迎霜。问谁家新酿，早熟先尝。万事休教挂齿，惊魂魄、利锁名缰。登高处，远山萧飒，孤雁度斜阳。
满庭芳·其九
作者：梁清标
朝代：清
体裁：词

京洛游从，霅溪才子，词源三峡泱泱。清宵过我，洗盏泻寒浆。倒徙英流满座，有人号、枚叔邹阳。披襟处，葵榴交映，暑气散虚堂。谭深频剪烛，孝廉船到，三日留香。更花间兰畹，新句投将。耳后轻风习习，千秋事、把酒商量。中山酝，泠然似水，澹意莫相忘。
满庭芳·观女伶演淮阴故事
作者：梁清标
朝代：清

绛烛清宵，彩云华馆，蛮腰细舞回风。婵娟忽变，绣袄染猩红。锁甲艳分雪色，兜鍪小、双颊芙蓉。氍毹映，将军红粉，锦伞黛眉同。登坛，当日事，衣冠优孟，写出偏工。叹英雄佳丽，一样飘蓬。飞絮落花旧恨，谁怜取、桃李春秾。乘月夜，衣香人面，莫放酒杯空。河朔才名，传家忠孝，词场共羡阴何。故人纨扇，赠我惠风多。别后停云一载，遥山矗、马服嵯峨。烛花剪，西窗鸡黍，怅望阻滹沱。荆扉，常昼掩，老渔相逐，雨笠烟蓑。任世情翻覆，衮衮颓波。悬想洺醪已熟，高卧处、对酒当歌。拟他日，沧浪携手，长啸踏青萝。三载伤离，一丘甘老，名山近业如何。孤臣再录，惭负主恩多。忽尔惊心投杼，空翘首、双阙嵯峨。春将半，浮踪久滞，乡梦绕滹沱。良朋重念我，齐纨丽句，来自烟蓑。奈萦眸家岫，行矣风波。旧日酒垆客散，燕市里、曾否悲歌。关情处，伊人宛在，残月满青萝。茅屋三间，槐庭一叶，金凤乍入绳床。年年此际，凉思满奚囊。廿载黄梁梦境，一撒手、转眼荒唐。间消受，幽花文蝶，秋水玉簪香。商量。喜计日，东篱绽蕊，紫蟹迎霜。问谁家新酿，早熟先尝。万事休教挂齿，惊魂魄、利锁名缰。登高处，远山萧飒，孤雁度斜阳。细雨才收，浮云乍敛，西风捲雾初晴。香飘桂子，秋草满闲庭。入夜冰轮当午，小楼外、碧巘纵横。微茫里，万家灯火，树色暝烟平。氍毹纷舞袖，红牙按拍，小妇鸣筝。任玉绳低转，客醉沾缨。十载东华旧梦，回首处、心悸神惊。趁佳节，空明如洗，坐待月华生。城绕春流，堤藏萧寺，人家半倚晴溪。轻风暖日，布谷数声啼。一棹船如天上，关情处、岸草萋萋。空回首，故园柳色，烟景望中迷。依稀。想此日，清明近也，桃杏开时。叹嗟砣踪迹，物换星移。举网鲜鳞入手，开笑口、聊醉春卮。酒阑后，斜阳驻马，目断画侨西。绿醑方浓，黄花未谢，后堂深处张筵。歌钟舞袖，轻暖小春天。犹忆尚书曳履，九重识、风度嶷然。归田后，行年七十，步屧若飞仙。翩翩绕膝下，凤毛麟角，璧合珠联。更闲吟新句，小擘蛮笺。客至频开东阁，浑不数、座上三千。趋庭日，折冲樽俎，潭笑息烽烟。霁色迎人，檐花恋客，暇日帘敞前楹。杯浮醽醁，秋满凤凰城。笑听吴歈佐酒，繁丝与、夜气同清。灯儿下、梨花素面，看煞小秦青。轻盈。且漫说，殷勤渭唱，窈窕旗亭。尽烧残绛蜡，炙暖鹅笙。奏彻江东白苎，座中有、杜牧多情。浑消尽，闲愁万斛，瑶瑟忆湘灵。京洛游从，霅溪才子，词源三峡泱泱。清宵过我，洗盏泻寒浆。倒徙英流满座，有人号、枚叔邹阳。披襟处，葵榴交映，暑气散虚堂。谭深频剪烛，孝廉船到，三日留香。更花间兰畹，新句投将。耳后轻风习习，千秋事、把酒商量。中山酝，泠然似水，澹意莫相忘。
满江红 其一 柏棠村赏牡丹
作者：梁清标
朝代：清
体裁：词

春草孤村，茅亭立、老槐如昨。香满院、名花倾国，临风绰约。三径才开佳客至，一樽细雨同斟酌。叹十年、宦海历风尘，空耽搁。钟鼎业，波涛恶。林壑里，无拘缚。趁日长体健，流连芳萼。屋角远山青欲滴，溪边钓艇鱼新跃。看眼前、世事谩关情，秋云薄。
满江红 其七 过黄梁梦有感
作者：梁清标
朝代：清
体裁：词

官柳参差，消磨尽、英雄多少。问华胥远近，黄梁迟早。仙侣已随云影去，行人又上邯郸道。怪枕中、日月一何长，河山小。村市畔，墟烟袅。亭榭外，残荷老。任开山汗马，闲花野草。壁上痴人争说梦，那知醒里多颠倒。倩西风、一夜捲空花，都堪扫。
满江红 其三 夏日晋陵陆恂若过访留饮
作者：梁清标
朝代：清
体裁：词

小隐柴荆，有嘉客、远寻茅屋。侵屐齿、槛横浮翠，砌添新绿。帝里旧游蝴蝶梦，田间今和渔樵曲。几年来、世事似浮云，多翻覆。槐风起，凉生粟。雷雨过，花如沐。且论文把酒，更开棋局。此夕莫愁银箭急，明朝又向红尘逐。问东篱、菊绽可重来，村醪熟。
满江红 其九 雄州感旧
作者：梁清标
朝代：清
体裁：词

浈水渐渐，几番历、兴亡今古。伴戈船羽檄，珠帘歌舞。总角曾看瘐岭月，白头更听凌江雨。问当年、城郭旧衣冠，皆黄土。翻翡翠，银塘去。回紫燕，雕梁语。叹春风一样，朝朝暮暮。天许远来星汉客，不堪往事伤心数。怪海南、夙世有何缘，游重补。
满江红 其二 题柳村渔乐图用吕居仁韵
作者：梁清标
朝代：清
体裁：词

万柳藏村，人家住、白鸥溪曲。但编篱插槿，结茅为屋。门外浅汀清似练，窗前抱膝人如玉。雨才收、荡漾两三舟，冲波绿。堪对酒，陶潜菊。宜啸咏，王猷竹。羡渔翁妇子，何荣何辱。画阁朱门凋谢了，浮家泛宅随时足。只一竿、明月不须钱，烹鱼熟。
满江红 其五 悼亡
作者：梁清标
朝代：清
体裁：词

造物如何，遽收拾、鸳鸯牒早。把香天粉井，劫尘埋了。初拟鹿门同载去，那知更踏长安道。到如今、白首送青春，真颠倒。蜃市结，风鬟袅。午梦醒，槐宫杳。想定情良夜，倚灯人小。紫蟹黄英难共醉，都堪摩作凄凉稿。对西风、独立哭斜阳，闲花草。
满江红 其八 舟泊滕王阁下
作者：梁清标
朝代：清
体裁：词

淼淼寒涛，看百尺、蜃楼高结。问此地、何年画栋，几时明月。帝子阁空云已散，词人赋就名还揭。下长帆、对酒数凭栏，江天云。帘捲处，岚光叠。霞影外，沙沉铁。叹楼船组甲，当年烟灭。鹢首凄清凫鸭度，波心瀺灂鱼龙咽。搅笙歌、客醉旧江山，乡心切。
满江红 其六 寿王敬哉宗伯
作者：梁清标
朝代：清
体裁：词

洛下樽开，羡龙马、精神奕奕。称觞处、西山佳气，南皮词客。曳履容台兴礼乐，拂衣棋墅娱泉石。傍晴窗、纨素画沧洲，烟云碧。斟法酝，鹅笙炙。粉舞袖，乌衣集。正小春时节，肯教虚掷。凤羽朝回频问寝，蝇头花底闲濡笔。论长安、福寿更谁同，君无匹。
满江红 其十 送定九归广陵
作者：梁清标
朝代：清
体裁：词

淮海才名，廿余载、词场独步。叹落落、东原抱膝，翛然环堵。挟策长安欣会面，相如小试梁园赋。冠群英、不愧旧家声，方城祖。樽前指，津亭树。别后咏，江云句。论文章风义，都堪千古。新柳堂边书带长，芙蓉墅畔秋云护。趁西风、重听广陵涛，江村暮。
满江红 其十一 次韵训宗定九
作者：梁清标
朝代：清
体裁：词

客去梁园，经年别、邹阳枚叔。双鱼到、齐纨佳句，琳琅盈目。自愧疏慵真忝窃，定交缟带多名宿。忆蕉林、把酒对斜阳，人如菊。载新柳，三间屋。携万卷，山林福。笑蜗争蚁斗，纷纭朝局。遥想东原春色好，横斜梅影亭亭竹。问蒋家、三径许谁过，羊求熟。
满江红 其十二 秋日广陵箫灵曦寄画册，赋此为谢
作者：梁清标
朝代：清
体裁：词

邗上书来，平添我、小堂秋色。渲梁处、烟云满纸，珊瑚架笔。驱驾河阳追懒瓒，赵家粉本今重出。向晴窗、流览顿移情，风萧瑟。思把臂，河山隔。开图画，如相识。早长安传遍，兰陵佳客。文沈风流凋谢久，扬州花月谁争席。老江村、傲骨不干人，耽岑寂。
满江红 其四 高司寇召饮园亭，赋谢
作者：梁清标
朝代：清
体裁：词

司寇风流，归来筑、柳塘花屋。帘半捲、西山烟霭，北堂丝竹。洛下耆英年齿会，翠眉低唱颜如玉。论人间、底事最关情，芳樽绿。敦交谊，羞流俗。怜旅客，忘荣辱。醉良宵灯火，举觞相属。已下青衫司马泪，宁堪重顾周郎曲。愿同君、携手混渔樵，何仆仆。
满江红·柏棠村赏牡丹
作者：梁清标
朝代：清

春草孤村，茅亭立、老槐如昨。香满院、名花倾国，临风绰约。三径才开佳客至，一樽细雨同斟酌。叹十年、宦海历风尘，空耽搁。钟鼎业，波涛恶。林壑里，无拘缚。趁日长体健，流连芳萼。屋角远山青欲滴，溪边钓艇鱼新跃。看眼前、世事谩关情，秋云薄。万柳藏村，人家住、白鸥溪曲。但编篱插槿，结茅为屋。门外浅汀清似练，窗前抱膝人如玉。雨才收、荡漾两三舟，冲波绿。堪对酒，陶潜菊。宜啸咏，王猷竹。羡渔翁妇子，何荣何辱。画阁朱门凋谢了，浮家泛宅随时足。只一竿、明月不须钱，烹鱼熟。小隐柴荆，有嘉客、远寻茅屋。侵屐齿、槛横浮翠，砌添新绿。帝里旧游蝴蝶梦，田间今和渔樵曲。几年来、世事似浮云，多翻覆。槐风起，凉生粟。雷雨过，花如沐。且论文把酒，更开棋局。此夕莫愁银箭急，明朝又向红尘逐。问东篱、菊绽可重来，村醪熟。司寇风流，归来筑、柳塘花屋。帘半捲、西山烟霭，北堂丝竹。洛下耆英年齿会，翠眉低唱颜如玉。论人间、底事最关情，芳樽绿。敦交谊，羞流俗。怜旅客，忘荣辱。醉良宵灯火，举觞相属。已下青衫司马泪，宁堪重顾周郎曲。愿同君、携手混渔樵，何仆仆。造物如何，遽收拾、鸳鸯牒早。把香天粉井，劫尘埋了。初拟鹿门同载去，那知更踏长安道。到如今、白首送青春，真颠倒。蜃市结，风鬟袅。午梦醒，槐宫杳。想定情良夜，倚灯人小。紫蟹黄英难共醉，都堪摩作凄凉稿。对西风、独立哭斜阳，闲花草。洛下樽开，羡龙马、精神奕奕。称觞处、西山佳气，南皮词客。曳履容台兴礼乐，拂衣棋墅娱泉石。傍晴窗、纨素画沧洲，烟云碧。斟法酝，鹅笙炙。粉舞袖，乌衣集。正小春时节，肯教虚掷。凤羽朝回频问寝，蝇头花底闲濡笔。论长安、福寿更谁同，君无匹。官柳参差，消磨尽、英雄多少。问华胥远近，黄梁迟早。仙侣已随云影去，行人又上邯郸道。怪枕中、日月一何长，河山小。村市畔，墟烟袅。亭榭外，残荷老。任开山汗马，闲花野草。壁上痴人争说梦，那知醒里多颠倒。倩西风、一夜捲空花，都堪扫。淼淼寒涛，看百尺、蜃楼高结。问此地、何年画栋，几时明月。帝子阁空云已散，词人赋就名还揭。下长帆、对酒数凭栏，江天云。帘捲处，岚光叠。霞影外，沙沉铁。叹楼船组甲，当年烟灭。鹢首凄清凫鸭度，波心瀺灂鱼龙咽。搅笙歌、客醉旧江山，乡心切。浈水渐渐，几番历、兴亡今古。伴戈船羽檄，珠帘歌舞。总角曾看瘐岭月，白头更听凌江雨。问当年、城郭旧衣冠，皆黄土。翻翡翠，银塘去。回紫燕，雕梁语。叹春风一样，朝朝暮暮。天许远来星汉客，不堪往事伤心数。怪海南、夙世有何缘，游重补。淮海才名，廿余载、词场独步。叹落落、东原抱膝，翛然环堵。挟策长安欣会面，相如小试梁园赋。冠群英、不愧旧家声，方城祖。樽前指，津亭树。别后咏，江云句。论文章风义，都堪千古。新柳堂边书带长，芙蓉墅畔秋云护。趁西风、重听广陵涛，江村暮。客去梁园，经年别、邹阳枚叔。双鱼到、齐纨佳句，琳琅盈目。自愧疏慵真忝窃，定交缟带多名宿。忆蕉林、把酒对斜阳，人如菊。载新柳，三间屋。携万卷，山林福。笑蜗争蚁斗，纷纭朝局。遥想东原春色好，横斜梅影亭亭竹。问蒋家、三径许谁过，羊求熟。邗上书来，平添我、小堂秋色。渲梁处、烟云满纸，珊瑚架笔。驱驾河阳追懒瓒，赵家粉本今重出。向晴窗、流览顿移情，风萧瑟。思把臂，河山隔。开图画，如相识。早长安传遍，兰陵佳客。文沈风流凋谢久，扬州花月谁争席。老江村、傲骨不干人，耽岑寂。
潇湘夜雨·暑中喜雨
作者：梁清标
朝代：清
体裁：词

炎熇横侵，火云乱拥，终朝沾透轻衫。陡来凉雨，风捲入湘帘。似听潮声夜发，庭柯响、飞瀑高檐。空濛里，层城爽气，西岭碧于簪。凭谁除酷吏，冰纨不御，花露微涵。更晚香，初逗清影鬖鬖。拟对疏灯散帙，闲消受、绨几牙签。萤光细，蜻蛉翅颤，烟雨小江南。
潇湘神·春日
作者：梁清标
朝代：清
体裁：词

春岫齐。春岫齐。素馨丛里鹧鸪迷。游女踏歌花外去，双双罗袜蹴香泥。
潇湘神·春日
作者：梁清标
朝代：清
体裁：词

春日晴。春日晴。海天回首绿烟平。箫鼓千船牵锦缆，几番花醉五羊城。
潇湘神·春日
作者：梁清标
朝代：清
体裁：词

春水流。春水流。岭南雨气似深秋。苦忆故园花事好，寒云片片夜猿愁。
潇湘神·春日
作者：梁清标
朝代：清

春水流。春水流。岭南雨气似深秋。苦忆故园花事好，寒云片片夜猿愁。春草肥。春草肥。越王台畔布帆归。何处酒旗堪醉客，晓莺声里一花飞。春日晴。春日晴。海天回首绿烟平。箫鼓千船牵锦缆，几番花醉五羊城。春岫齐。春岫齐。素馨丛里鹧鸪迷。游女踏歌花外去，双双罗袜蹴香泥。
潇湘神·春日
作者：梁清标
朝代：清
体裁：词

春草肥。春草肥。越王台畔布帆归。何处酒旗堪醉客，晓莺声里一花飞。
潇湘逢故人慢·寄蛟门，时方校订余使粤诗
作者：梁清标
朝代：清
体裁：词

绿烟如雾，早花坞飘红，柳堤拖絮。芳草生汀浦。正人立斜阳，雁回沙屿。昼自雷塘，喜剖得、故人鱼素。战声里、词客箫闲，收拾岭南新句。水添波，春又暮，忆缥缈、江楼归帆悬处。极目邗沟路。奈往事隔年，停云频赋。风雪旗亭，可更有、双鬟重遇。想剪烛、樽酒论文，惆怅芜城春树。
点绛唇 其一 偶赠
作者：梁清标
朝代：清
体裁：词

歌按凉州，灯前喜识春风面。傍谁庭院。碧玉闺中怨。淡服新妆，无语频凝盼。思量遍。幽情一线。付与闲花片。
点绛唇 其七 悼亡
作者：梁清标
朝代：清
体裁：词

玉冷秦台，凤箫响绝闲萧史。芙蓉落矣。璧月怜秋水。谁与温存，小阁香肩倚。孤眠里。画笳声起。偏到愁人耳。
点绛唇 其三 闺情
作者：梁清标
朝代：清
体裁：词

帘阁春温，匆匆待漏缘何事。香馀翠被。不惯孤眠味。坐数残更，窗外风儿细。鸦声碎。寒侵半臂。悔嫁金闺婿。
点绛唇 其二 初秋
作者：梁清标
朝代：清
体裁：词

急雨空阶，西风乍入帘栊晓。秋葵开了。掩映疏篱小。梦醒黄梁，万斛愁如扫。长安道。驱驰人老。都付闲花草。
点绛唇 其五 忆旧
作者：梁清标
朝代：清
体裁：词

帘押风柔，伤心往事斜阳里。当年花底。芍药栏同倚。依旧芳菲，岁月看流水。春残矣。乱红如绮。草绿人千里。
点绛唇 其六 闺情
作者：梁清标
朝代：清
体裁：词

春困恹恹，斜风细雨寒吹阁。银屏珠箔。苦把花枝缚。虚倚薰笼，旧事思量著。情差错。海棠零落。对下秋千索。
点绛唇 其四 春霁
作者：梁清标
朝代：清
体裁：词

昨夜冥冥，开窗霁色帘栊晓。海棠绽了。过雨红偏好。横笛高楼，几许人嚬笑。莺声老。落英多少。何处寻芳草。
点绛唇·偶赠
作者：梁清标
朝代：清

歌按凉州，灯前喜识春风面。傍谁庭院。碧玉闺中怨。淡服新妆，无语频凝盼。思量遍。幽情一线。付与闲花片。急雨空阶，西风乍入帘栊晓。秋葵开了。掩映疏篱小。梦醒黄梁，万斛愁如扫。长安道。驱驰人老。都付闲花草。帘阁春温，匆匆待漏缘何事。香馀翠被。不惯孤眠味。坐数残更，窗外风儿细。鸦声碎。寒侵半臂。悔嫁金闺婿。昨夜冥冥，开窗霁色帘栊晓。海棠绽了。过雨红偏好。横笛高楼，几许人嚬笑。莺声老。落英多少。何处寻芳草。帘押风柔，伤心往事斜阳里。当年花底。芍药栏同倚。依旧芳菲，岁月看流水。春残矣。乱红如绮。草绿人千里。春困恹恹，斜风细雨寒吹阁。银屏珠箔。苦把花枝缚。虚倚薰笼，旧事思量著。情差错。海棠零落。对下秋千索。玉冷秦台，凤箫响绝闲萧史。芙蓉落矣。璧月怜秋水。谁与温存，小阁香肩倚。孤眠里。画笳声起。偏到愁人耳。
烛影摇红 其一 正月十四夜
作者：梁清标
朝代：清
体裁：词

绮户寒轻，千门不闭楼台晚。丽谯吹歇罢葳蕤，九陌香尘满。何处箫声近远。试华灯、春风庭院。闲身天许，游冶场中，流连歌管。暗想当年，团圞儿女清宵宴。翠眉低唱漏声沉，绛烛西窗剪。此夕人移物换。频搔首、霜侵鬓短。月明依旧，火树光摇，星桥烟暖。
烛影摇红 其二 悼亡
作者：梁清标
朝代：清
体裁：词

举案清娱，流苏宛转低屏箔。熏香傅粉绝纤尘，窗几浑如昨。寂寞梧桐夜雨，何从觅、金钗钿合。记来朝罢，小立妆台，看他梳掠。愁鬓安仁，丝丝总为情担阁。并头菡萏褪红香，一霎西风恶。自古聪明薄命，男儿泪、英雄气索。遣哀无计，此恨绵绵，地长天阔。
烛影摇红·友人出家伎佐酒
作者：梁清标
朝代：清
体裁：词

绛烛秋宵，朱懒曲曲芳酝。曼声檀口啭雏莺，腻脸薇香嫩。乐府新翻偏韵。乍回眸、红潮微晕。元人宫调，吴下排场，风流重认。舞罢前溪，蜡媒落翠欢无尽。宁王玉笛莫愁歌，更有蛮靴衬。销却柔肠一寸。怕催人、漏铜滴紧。愁多子野，狂发分司，笑回红粉。
烛影摇红·正月十四夜
作者：梁清标
朝代：清

绮户寒轻，千门不闭楼台晚。丽谯吹歇罢葳蕤，九陌香尘满。何处箫声近远。试华灯、春风庭院。闲身天许，游冶场中，流连歌管。暗想当年，团圞儿女清宵宴。翠眉低唱漏声沉，绛烛西窗剪。此夕人移物换。频搔首、霜侵鬓短。月明依旧，火树光摇，星桥烟暖。举案清娱，流苏宛转低屏箔。熏香傅粉绝纤尘，窗几浑如昨。寂寞梧桐夜雨，何从觅、金钗钿合。记来朝罢，小立妆台，看他梳掠。愁鬓安仁，丝丝总为情担阁。并头菡萏褪红香，一霎西风恶。自古聪明薄命，男儿泪、英雄气索。遣哀无计，此恨绵绵，地长天阔。
烟台春·饮来青园，故侍御刘君别墅也
作者：梁清标
朝代：清
体裁：词

碧草孤村，青萝三径，轻阴早散楼台。金谷繁华，而今半委蒿莱。名花侍御曾栽。叹芳菲零落，雏莺空转，当年燕子，依旧飞来。躬耕别业，送酒旗亭，变迁转眼，屏幄重开。冶游挟弹，金鞭宝马频催。客醉东园，风回翠袖，香入春醅。几徘徊。人去松影乱，鸦满城隈。
爪茉莉·末丽
作者：梁清标
朝代：清
体裁：词

正苦薰风，早清芬细浥。黄昏后、觅枝寻叶。翩翻萼影，引惹动、闲庭蛱蝶。摘来缀、宝髻瑶钗。盈盈暗添笑靥。花神有意，巧批了风流牒。新浴罢、晚妆宁帖。斜簪绿鬓，恰宜衬、芙蓉颊。伴鹣鹣、枕上粉脂融浃。众香国，魂梦贴。
玉女摇仙佩·暮春泛舟
作者：梁清标
朝代：清
体裁：词

长堤柳影，绿满东郊，十里芳湖如镜。举网烹鲜，行厨载酒，重续当年佳兴。风月谁偏领。况主人情重，肯虚妍景。早寻取、青鞋布袜，正是姚黄、魏紫相映。无奈遇知心，娇小情痴，勾人酩酊。凭杖兰桡画桨，箫鼓中流，潋滟素波千顷。韦曲胜游，旗亭嘉会，今古风流堪并。城角楼烟暝。怎消得、杜牧疏狂心性。趁落日、仙舟容与，佳人拾翠，春将去也君须省。好留待夜珠光迸。
玉楼春 其一 送春
作者：梁清标
朝代：清
体裁：词

花飞南陌东风暮。肠断王孙芳草路。绿槐影里雨初晴，黄鸟声中春暗去。乱山叠叠看无数。故国遥遮云外树。一年佳景等闲抛，好梦欲寻无觅处。
玉楼春 其二 春闺
作者：梁清标
朝代：清
体裁：词

烧残鱼片凝妆坐。懒把蛮笺催晓课。砑罗裙子蝶须牵，玉燕钗梁花刺堕。香泥小步苔痕破。报道春归眉暗锁。绣窗儿女太憨生，手弄樱桃红数颗。
玉楼春·送春
作者：梁清标
朝代：清

花飞南陌东风暮。肠断王孙芳草路。绿槐影里雨初晴，黄鸟声中春暗去。乱山叠叠看无数。故国遥遮云外树。一年佳景等闲抛，好梦欲寻无觅处。烧残鱼片凝妆坐。懒把蛮笺催晓课。砑罗裙子蝶须牵，玉燕钗梁花刺堕。香泥小步苔痕破。报道春归眉暗锁。绣窗儿女太憨生，手弄樱桃红数颗。
玉漏迟 其一 闺思
作者：梁清标
朝代：清
体裁：词

篆烟消锦幄，愁中又听，漏声催早。卸罢残妆，绣被暗生寒峭。想像前宵好梦，剩瘦影、兰缸相照。灯晕小。雁鸿报到，归人犹杳。消息试探梅花，待漏泄春光，可同欢笑。欹枕钗横，画楼几番慵眺。一纸音书寄语，问白发、近添多少。奁镜悄。眉峰为谁频扫。
玉漏迟 其二 十五夜，用宋祁韵。
作者：梁清标
朝代：清
体裁：词

烟花开紫陌，家家绣户，华灯悬早。上苑东风，吹到郊原细草。烧遍旗亭绛蜡，弄春色、冰澌芳沼。楼阁悄。何人深院，新妆偏巧。一樽散遣闲情，招词客南皮，逢场欢笑。箫鼓西邻，助我月中清眺。待得酒阑烛烬，喜自有、寒花相照。金勒杳。游人画桥多少。
玉漏迟·闺思
作者：梁清标
朝代：清

篆烟消锦幄，愁中又听，漏声催早。卸罢残妆，绣被暗生寒峭。想像前宵好梦，剩瘦影、兰缸相照。灯晕小。雁鸿报到，归人犹杳。消息试探梅花，待漏泄春光，可同欢笑。欹枕钗横，画楼几番慵眺。一纸音书寄语，问白发、近添多少。奁镜悄。眉峰为谁频扫。烟花开紫陌，家家绣户，华灯悬早。上苑东风，吹到郊原细草。烧遍旗亭绛蜡，弄春色、冰澌芳沼。楼阁悄。何人深院，新妆偏巧。一樽散遣闲情，招词客南皮，逢场欢笑。箫鼓西邻，助我月中清眺。待得酒阑烛烬，喜自有、寒花相照。金勒杳。游人画桥多少。
玉烛新·乙酉元日
作者：梁清标
朝代：清
体裁：词

雪晴开曙早。看遍布王正，条风拂晓。轻烟丽日，椒觞暖、共说丰年佳兆。春衣儿女，喜得岁、樽前频绕。山中卧，击壤清时，追随牧童村老。回思当日先皇，正颁赐天厨，云和缥渺。大酺同庆，陪鸳鹭、每近龙颜欢笑。孤臣无状，此际包容非小。今何幸，放逐沧浪，尚安覆帱。
玉簟凉·七夕，次陈其年韵
作者：梁清标
朝代：清
体裁：词

末丽飞香。怅孤影长宵，浑似他乡。生离何足怨，幸犹有津梁。银杏曾否问渡，天边事、传说如狂。萤火细，傍云屏罗扇，总助悲凉。年老。安仁鬓换，子野情多，历乱尽耐思量。丝丝蕉叶雨，又闻洒疏窗。夜深谁共私语，无人处、斜月空廊。还记取，画阁中、烛照残妆。
玉蝴蝶·棠村看牡丹
作者：梁清标
朝代：清
体裁：词

报到西村花发，春风一夕，香满疏栏。载酒携笙，亭畔淡淡云烟。弄轻阴、新篁院宇，翻翠浪、绿野平田。草芊绵。花名倾国，蛱蝶翩跹。留连。芳郊细马，红妆垂袖，一笑嫣然。银甲调筝，几多心事入眉湾。岂相逢、琵琶江上，浑不让、棋墅东山。耐人看。斜阳松影，倦鸟知还。
王铁枪
作者：梁清标
朝代：清
体裁：古风

王铁枪，真男儿。人留名，豹留皮。河上血战志不移，梁运既去一木支。问破敌，期三日。谗毁既已行，大功那可必。斗鸡小儿事业成，国耻未雪宁偷生！朝梁暮晋者谁子，段凝之辈真如蚁。嗟乎义士一死重太山，砀山朱三群盗耳。良禽栖木贵能择，将军之死亦可惜。
珍珠帘·寿魏贞庵相国
作者：梁清标
朝代：清
体裁：词

谢公棋墅栖迟久。补衮名齐北斗。三事领仙班，十渐资人口。一卧沧浪鸥鹭狎，暂敛却、经纶好手。消息。把琴樽罗列，图左书右。初度恰是秋清，喜池荷凝露，檐花铺绣。玉脍切银丝，红袖调冰藕。龙马精神犹健饭，看綵衣、持觞为寿。非谬。须慰此苍生，加餐进酒。
琐窗寒·清明悼内
作者：梁清标
朝代：清
体裁：词

冷落韶华，又当禁火，皇州春丽。神伤奉倩，尘积半床罗绮。空零乱、麝粉薇浆，镜奁犹剩残膏腻。任东风浩荡，飘飖素幔，吹人难起。遥睇。青郊外。正杏粥初调，油车迤逦。轻烟晓散，对此更添憔悴。忆去年、花满雕栏，凝妆小立晴窗倚。到而今、细雨梨花，总酿成孤泪。
瑶台第一层·江亭宴集
作者：梁清标
朝代：清
体裁：词

万里羊城今咫尺，飞帆幕府留。舣舟三水，帘开珠箔，幢拥清油。海天烟暖，瘴岭客来，一洗羁愁。喜春早，正红生亭榭，绿满汀洲。朋俦。主人情重，凤笙龙笛夜啁啾。尉佗台畔，田横岛外，半醉江楼。对蛮方节钺，把手处，头鬓霜稠。转歌喉，问谁占星使，到自神州。
甘州子·夜坐
作者：梁清标
朝代：清
体裁：词

夜凉人静小庭空。花影乱，碧阴重。披襟消受晚槐风。往事叹匆匆。贪露坐，斜月转梧桐。
生查子 其一 春闺
作者：梁清标
朝代：清
体裁：词

河梁别妾时，落叶纷庭榭。春草已芊芊，不见嘶骢马。鹦鹉未知愁，絮语将人骂。小步怨东风，掩泪秋千下。
生查子 其二 夏夜
作者：梁清标
朝代：清
体裁：词

兰汤浴罢时，箫局沉烟缕。偷取远山青，描作眉儿谱。茉莉几枝开，小摘还频数。香汗等闲消，一阵黄昏雨。
生查子·春闺
作者：梁清标
朝代：清

河梁别妾时，落叶纷庭榭。春草已芊芊，不见嘶骢马。鹦鹉未知愁，絮语将人骂。小步怨东风，掩泪秋千下。兰汤浴罢时，箫局沉烟缕。偷取远山青，描作眉儿谱。茉莉几枝开，小摘还频数。香汗等闲消，一阵黄昏雨。
画屏秋色 其一 中秋，邵村过秋碧堂小饮。
作者：梁清标
朝代：清
体裁：词

帝里敲双杵。声槭槭、槛外落英堪数。旧雨人来，图书共赏，秋堂容与。题写遍宫笺、旋解带呼奴为黍。都不辨、谁鬓主。任邹衍谈天，东方谐口，收入龙眠麈尾，遂空今古。看取。浮云如许。何须问、当年投杼。燕昭台畔，荆卿歌里，高城轮吐。酾酒酹金波、逢场不分年迟暮。人在琼楼玉宇。作达对西风，试把中原屈指，豪杰畴当旗鼓。
画屏秋色 其二 九日登阁
作者：梁清标
朝代：清
体裁：词

雨后烘晴日。凭槛望、万井烟光如织。击筑声沉，金台砌冷，依然秋色。檀树影参差、正满目觚棱丹碧。都付与、登高客。看丛菊郊原，夕阳宫阙，可有柴桑送酒，龙山邀屧。寂历。风烟似昔。空搔首、古今陈迹。江天组练，水犀楼橹，何时休息。碣石馆重开谈天、又见词人集。题遍乌丝斑笔。群醉向垆头，千载旗亭无恙，点缀河山萧瑟。
画屏秋色·中秋，邵村过秋碧堂小饮。
作者：梁清标
朝代：清

帝里敲双杵。声槭槭、槛外落英堪数。旧雨人来，图书共赏，秋堂容与。题写遍宫笺、旋解带呼奴为黍。都不辨、谁鬓主。任邹衍谈天，东方谐口，收入龙眠麈尾，遂空今古。看取。浮云如许。何须问、当年投杼。燕昭台畔，荆卿歌里，高城轮吐。酾酒酹金波、逢场不分年迟暮。人在琼楼玉宇。作达对西风，试把中原屈指，豪杰畴当旗鼓。雨后烘晴日。凭槛望、万井烟光如织。击筑声沉，金台砌冷，依然秋色。檀树影参差、正满目觚棱丹碧。都付与、登高客。看丛菊郊原，夕阳宫阙，可有柴桑送酒，龙山邀屧。寂历。风烟似昔。空搔首、古今陈迹。江天组练，水犀楼橹，何时休息。碣石馆重开谈天、又见词人集。题遍乌丝斑笔。群醉向垆头，千载旗亭无恙，点缀河山萧瑟。
画眉
作者：梁清标
朝代：清
体裁：七言律诗

绿窗唤醒梦于于，清昼雕笼婉转呼。淡扫偏嫌螺黛染，晓妆偷取远山图。不须好句驯鹦鹉，绝胜佳人唱《鹧鸪》。想像当年京兆笔，赵家姊妹妒还无。
疏帘淡月 其一 雨后幼平表弟、子谅内弟招饮观剧，演隋末故事。
作者：梁清标
朝代：清
体裁：词

雨馀如沐。正暑气乍消，阶除新绿。有客樽开琥珀，骈罗丝肉。珠帘高捲斜阳里，扇薰风、小堂花竹。遏云弦管，忘形亲串，清欢何足。叹当日、陈隋竞逐。看萤苑迷楼，皆成荒麓。重演繁华莲镜，光涵冰玉。扬州烟月浑如旧，更谁翻、夜游清曲。兴亡一梦，且酬佳夕，笑燃银烛。
疏帘淡月 其三 寿溧阳彭太公
作者：梁清标
朝代：清
体裁：词

篯铿华族。羡堂上双星，阶前芝玉。占尽人间福寿，行高乡曲。少年踔厉名场里，倒词源、何论潘陆。唾壶尝缺，阳春和寡，尚淹松菊。追万石、家风雍穆。看骥子龙文，书校天禄。宣发齐眉佳夕，浅斟醽醁。针楼才罢梅英吐，玩芳时、清欢相续。香山洛社，年年扶杖，前身金粟。
疏帘淡月 其二 送罗弘载南归，即用见赠原韵
作者：梁清标
朝代：清
体裁：词

暖回南陌，正水涨春波，柳舒新碧。文酒清欢才罢，又归词客。萧条书剑东风里，醉旗亭、遍看山色。河梁惆怅，临歧欲赠，绕朝鞭策。忆岭表、徘徊灯夕。探海月珠江，共寻陈迹。三载烽烟此日，顿殊今昔。彩舟酬唱同蕉梦，向燕台、重听羌笛。如君才藻，江湖岁月，漫教虚掷。
疏帘淡月·雨后幼平表弟、子谅内弟招饮观剧，演隋末故事。
作者：梁清标
朝代：清

雨馀如沐。正暑气乍消，阶除新绿。有客樽开琥珀，骈罗丝肉。珠帘高捲斜阳里，扇薰风、小堂花竹。遏云弦管，忘形亲串，清欢何足。叹当日、陈隋竞逐。看萤苑迷楼，皆成荒麓。重演繁华莲镜，光涵冰玉。扬州烟月浑如旧，更谁翻、夜游清曲。兴亡一梦，且酬佳夕，笑燃银烛。暖回南陌，正水涨春波，柳舒新碧。文酒清欢才罢，又归词客。萧条书剑东风里，醉旗亭、遍看山色。河梁惆怅，临歧欲赠，绕朝鞭策。忆岭表、徘徊灯夕。探海月珠江，共寻陈迹。三载烽烟此日，顿殊今昔。彩舟酬唱同蕉梦，向燕台、重听羌笛。如君才藻，江湖岁月，漫教虚掷。篯铿华族。羡堂上双星，阶前芝玉。占尽人间福寿，行高乡曲。少年踔厉名场里，倒词源、何论潘陆。唾壶尝缺，阳春和寡，尚淹松菊。追万石、家风雍穆。看骥子龙文，书校天禄。宣发齐眉佳夕，浅斟醽醁。针楼才罢梅英吐，玩芳时、清欢相续。香山洛社，年年扶杖，前身金粟。
百尺楼·题汪蛟门百尺梧桐阁图
作者：梁清标
朝代：清
体裁：词

屋角碧阴浓，岩畔朱楼窅。摵摵西风一叶飞，闲倩奚童扫。捲幔茗烟沉，开径羊求到。手把残书岸帻吟，目送秋鸿小。
眉峰碧·春暮
作者：梁清标
朝代：清
体裁：词

深院秋千罢。细雨梨花夜。晓起闲庭一片飞，忍又见、山桃谢。蛱蝶枝头挂。苦忆前春话。门外东风镜里颜，背人无语夕阳下。
眼儿媚·春昼
作者：梁清标
朝代：清
体裁：词

日射晴窗静无哗。风袅柳枝斜。有人深院，凝妆独坐，门掩桃花。追思往日重回首，心事付啼鸦。隔墙笑语，却疑春色，只在邻家。
秋波媚·夏夜
作者：梁清标
朝代：清
体裁：词

院落沉沉晚风清。蚱蜢送秋声。星明河汉，汗消残暑，夜露泠泠。昨宵几阵芭蕉雨，苔影上衣青。花香入座，高囗见月，疏牖飞萤。
秋霁·九日
作者：梁清标
朝代：清
体裁：词

重上高楼，客载酒干林、又散晴霭。殿角风铃，药阑残叶，昔日同游仍在。年华顿换，金铺半映斜阳外。徙倚处，肠断、西风心事偏无赖。萸囊并佩、篱菊斜簪，旧岁秋光、恨难再。叹如今、凄凉宝瑟，腰围频减沈郎带。极目远山横浅黛。倦凭飞槛，那堪对此茫茫，百端交集，一天疏籁。
绛都春·上幸真定恭赋
作者：梁清标
朝代：清
体裁：词

霓旌羽葆。看玉勒飞尘，翠华临早。雨洒郊原，风静天街开驰道。红云昼护龙旂晓。黄衣是、圣人年少。万家环拥，千官拜舞，共瞻奇表。非小。名城三辅，人何幸得赌、天颜微笑。猎罢长杨，月色甲光寒相照。残星夜角营门悄。恩浩荡、村墟无扰。雪中黄竹歌成，争传睿藻。
绛都春·上幸真定恭赋
作者：梁清标
朝代：清
体裁：词

霓旌羽葆。看玉勒飞尘，翠华临早。雨洒郊原，风静天街开驰道。红云昼护龙旗晓。黄衣是、圣人年少。万家环拥，千官拜舞，共瞻奇表。
非小。名城三辅，人何幸得赌、天颜微笑。猎罢长杨，月色甲光寒相照。残星夜角营门悄。恩浩荡、村墟无扰。雪中黄竹歌成，争传睿藻。
绣带子·闲意
作者：梁清标
朝代：清
体裁：词

春色耐繁华。车幰碾晴沙。吹皱小桥池面，杨柳逐风斜。尘世几回嗟。齐分付、夜雨梨花。东家蝴蝶，却因何事，飞过西家。
绮罗香 其一 十六夜
作者：梁清标
朝代：清
体裁：词

晓雪才晴，华灯再耀，妆点春城如画。一刻千金，欲买良宵无价。曲栏倚、檀口瑶笙，六街骋、玉鞭骄马。气氤氲、飞霰雕檐，银花钗色光相射。绣窗眉妩，试看似昔年京兆，风流重话。焰吐芙蕖，处处酒旗歌榭。桥边女、笑倩人扶，笛里梅、落来堪把。抛红豆、谁结同心，趁蟾蜍渐下。
绮罗香 其三 徐电发以佛手柑见贻，兼示新词，次韵赋谢。
作者：梁清标
朝代：清
体裁：词

橘绿橙黄，闽山泠峤，近水更生芳树。秋老花残，忽讶鲜芬何处。笑淮枳、异地难同，较木奴、香名偏注。恍疑他、佛国栽成，麻姑鸟爪应如许。还思妆阁此日，傍玉盘纤手，转萦情绪。好友投将，兼赠衍波佳句。喜南海、霜色移来，把东华、软尘飞去。留枕边、相伴无憀，卧听蕉叶雨。
绮罗香 其二 午日
作者：梁清标
朝代：清
体裁：词

葵扇迎风，榴芳照眼，鹊尾鹧斑香吐。儿女憨生，争把钗符缀虎。佩丹砂、乍启清樽，夸益智、竞传角黍。问江南、金粉山川，波心几许舟飞渡。惊心云外羽檄，但听潮声里，军船鼙鼓。绣柱珠帘，一半沉埋歌舞。登楼赋、王粲愁时，吊湘水、灵均何处。休辜负、眼底繁华，流年难更数。
绮罗香·十六夜
作者：梁清标
朝代：清

晓雪才晴，华灯再耀，妆点春城如画。一刻千金，欲买良宵无价。曲栏倚、檀口瑶笙，六街骋、玉鞭骄马。气氤氲、飞霰雕檐，银花钗色光相射。绣窗眉妩，试看似昔年京兆，风流重话。焰吐芙蕖，处处酒旗歌榭。桥边女、笑倩人扶，笛里梅、落来堪把。抛红豆、谁结同心，趁蟾蜍渐下。葵扇迎风，榴芳照眼，鹊尾鹧斑香吐。儿女憨生，争把钗符缀虎。佩丹砂、乍启清樽，夸益智、竞传角黍。问江南、金粉山川，波心几许舟飞渡。惊心云外羽檄，但听潮声里，军船鼙鼓。绣柱珠帘，一半沉埋歌舞。登楼赋、王粲愁时，吊湘水、灵均何处。休辜负、眼底繁华，流年难更数。橘绿橙黄，闽山泠峤，近水更生芳树。秋老花残，忽讶鲜芬何处。笑淮枳、异地难同，较木奴、香名偏注。恍疑他、佛国栽成，麻姑鸟爪应如许。还思妆阁此日，傍玉盘纤手，转萦情绪。好友投将，兼赠衍波佳句。喜南海、霜色移来，把东华、软尘飞去。留枕边、相伴无憀，卧听蕉叶雨。
维扬宗梅岑寄余诗扇赋此寄谢
作者：梁清标
朝代：清
体裁：七言律诗

修竹东原澹夕晖，阳春独唱和偏希。风流先代名才子，落拓淮南有布衣。好我远投青玉案，避人长掩白云扉。通家十载劳魂梦，缩地何由问钓矶。
罗敷媚·偶见
作者：梁清标
朝代：清
体裁：词

春江艇子看人面，脸晕生霞。鬓影堆鸦。艳似孤村二月花。深藏生怕蜂窥见，懒扫铅华。悄映窗纱。借问当垆第几家。
美少年 其二 斋中芙蓉移自家园，喜开甚盛
作者：梁清标
朝代：清
体裁：词

深院雁来时，红落青苔冷。为爱锦城花，移自柴桑径。昨夜一枝开，绰约新妆靓。赊得半江秋，留住霜天影。
花发沁园春 其一 赠徐方虎编修归德清
作者：梁清标
朝代：清
体裁：词

屈宋衙官，曹刘驱马，文坛手辟荆棘。才江学海，剩馥残膏，沾溉人间词客。相如病渴。归梦绕、乡关秋色。早谢却儤直承明，经营登山双屐。怅别河梁萧瑟。有青门供帐，红亭风笛。霜零葭菼，枫冷江楼，尽入涛笺湘笔。军船战鼓，浑不碍、霅溪泉石。还朝日铙吹篇成，伫看灯撤莲碧。
花发沁园春 其二 己未初度
作者：梁清标
朝代：清
体裁：词

冰砌闲门，梅呈新萼，又逢一度驹隙。故园人到，京洛樽开，举酒共浇寒夕。愁将鬓织，惊过眼、都成陈迹。笑尘梦未醒邯郸，衰迟犹是羁客。十载韶华轻掷。看平生须眉，顿减畴昔。人移物换，燕去梁空，翻觉欢场萧瑟。春风将扇，奈往事、转萦胸臆。提旧恨暗迸珍珠，蜡盘红泪同滴。
花发沁园春·赠徐方虎编修归德清
作者：梁清标
朝代：清

屈宋衙官，曹刘驱马，文坛手辟荆棘。才江学海，剩馥残膏，沾溉人间词客。相如病渴。归梦绕、乡关秋色。早谢却儤直承明，经营登山双屐。怅别河梁萧瑟。有青门供帐，红亭风笛。霜零葭菼，枫冷江楼，尽入涛笺湘笔。军船战鼓，浑不碍、霅溪泉石。还朝日铙吹篇成，伫看灯撤莲碧。冰砌闲门，梅呈新萼，又逢一度驹隙。故园人到，京洛樽开，举酒共浇寒夕。愁将鬓织，惊过眼、都成陈迹。笑尘梦未醒邯郸，衰迟犹是羁客。十载韶华轻掷。看平生须眉，顿减畴昔。人移物换，燕去梁空，翻觉欢场萧瑟。春风将扇，奈往事、转萦胸臆。提旧恨暗迸珍珠，蜡盘红泪同滴。
花心动·元夜
作者：梁清标
朝代：清
体裁：词

上谷风和，夜溶溶、香车六街阗咽。灯火朱楼弦管，清尊共赏，太平佳节。谁家少妇帘栊里，喧笑语、绮罗轻揭。客怀乱、敝裘独拥，小门残雪。闲把年时细说。尽玉漏声沉，凤箫吹歇。桦烛春闺眉妩，纱窗兰麝，绣帏频爇。无端辜负鸳鸯梦，郎山畔、冷衾如铁。酒醒处、星桥淡烟斜月。
苏幕遮 其一 寒食
作者：梁清标
朝代：清
体裁：词

杏花烟，榆荚雨。绿映平桥，又见春如许。油壁车轻寒食路。细草芳樽，邀取春光驻。啭莺楼，归雁浦。柳外梨梢，愁煞长亭暮。天意也知离别苦。片片轻云，遮断人行处。
苏幕遮 其二 彭湖舟中，题弘载所藏吕半隐画册
作者：梁清标
朝代：清
体裁：词

石林幽，茅屋小。今古丹青，举似吴兴少。蜀客移家浮玉峭。供养烟云，挥手红尘早。片帆轻，岚翠袅。宛委词人，携得江山到。懒瓒风流浑未杳。几幅溟濛，过眼匡庐晓。
苏幕遮·寒食
作者：梁清标
朝代：清

杏花烟，榆荚雨。绿映平桥，又见春如许。油壁车轻寒食路。细草芳樽，邀取春光驻。啭莺楼，归雁浦。柳外梨梢，愁煞长亭暮。天意也知离别苦。片片轻云，遮断人行处。石林幽，茅屋小。今古丹青，举似吴兴少。蜀客移家浮玉峭。供养烟云，挥手红尘早。片帆轻，岚翠袅。宛委词人，携得江山到。懒瓒风流浑未杳。几幅溟濛，过眼匡庐晓。
菩萨蛮 其一 花间双蝶
作者：梁清标
朝代：清
体裁：词

人闲清昼抛书立。绿阴深处蝉声急。一树紫薇开。翩翩引蝶来。篱边相逐舞。摹作滕王谱。槐老入新秋。西风蝶也愁。
菩萨蛮 其七 宿伏城驿
作者：梁清标
朝代：清
体裁：词

伏城明月浑如昔。往来照尽长征客。今日我重过。其如孤影何。遥看云外树。总是来时路。莫喜到家乡。乡愁到更长。
菩萨蛮 其三 春闺
作者：梁清标
朝代：清
体裁：词

乱鸦啼处春风晓。流苏香暖金钩小。晴影入窗纱。街头卖杏花。鸳鸯初睡足。偏堕云鬟绿。拂镜试新妆。低回问粉郎。
菩萨蛮 其九 大店驿
作者：梁清标
朝代：清
体裁：词

泥墙草屋鸡声咽。二千里外看明月。地已入江淮。风沙何倍来。乡愁人似醉。强伴昏灯睡。雁到怪无书。连朝并雁无。
菩萨蛮 其二 悼亡
作者：梁清标
朝代：清
体裁：词

玳梁当日栖双燕。碧桃花下看人面。往事耐思量。银灯照晚妆。宝钿空瑟瑟。愁煞西堂客。肠断只三声。长更与短更。
菩萨蛮 其五 春雨
作者：梁清标
朝代：清
体裁：词

家山漠漠思千缕。杏花零落廉纤雨。燕语恨春归。河桥柳絮飞。游骢何处驻。野水棠梨路。泥滑阻郊行。芳堤误早莺。
菩萨蛮 其八 旅怀
作者：梁清标
朝代：清
体裁：词

驿亭秋尽寒风起。离人今夜思千里。刻烛几踟蹰。南来少雁书。酒樽聊独对。半是闺中泪。且莫盼书来。音书乱客怀。
菩萨蛮 其六 暮春雨中十五弟归里
作者：梁清标
朝代：清
体裁：词

可怜九十春光尽。南窗疏竹生新笋。榆荚雨潇潇。花寒夜寂寥。河桥垂柳折。柳絮飞如雪。茅店闭黄昏。孤灯何处村。
菩萨蛮 其十 赠伎
作者：梁清标
朝代：清
体裁：词

斜风细雨清宵永。徘徊忽见灯前影。命薄每伤神。偏怜薄命人。轻罗回小扇。省识如花面。百媚坐来生。无情若有情。
菩萨蛮 其十一 立秋
作者：梁清标
朝代：清
体裁：词

高城月上阴云敛。芙蕖远送清香满。一叶井梧秋。西风吹鬓愁。笙箫华馆沸。搅得蝉声碎。乍觉晚凉多。闻歌唤奈何。
菩萨蛮 其十七 春暮有感
作者：梁清标
朝代：清
体裁：词

奈何有梦频惊醒。落花如雨闲阶冷。憔悴为疼花。凭阑日又斜。空帘栖薄雾。仿佛凝妆处。谁料可怜春。新莺唤煞人。
菩萨蛮 其十三 寒食
作者：梁清标
朝代：清
体裁：词

皇州一夕传宫烛。五侯宅里烟凝绿。何处最关愁。佳人倚画楼。水边萦醉客。金犊驱油壁。乡思黯黄昏。梨花深闭门。
菩萨蛮 其十九 送春
作者：梁清标
朝代：清
体裁：词

远峰历历青如髻。驿亭几缕墟烟细。西望凤城遥。山空夜寂寥。杏花三月雨。眼见春如许。无计挽东皇。怜他蝶翅忙。
菩萨蛮 其十二 赠女伶
作者：梁清标
朝代：清
体裁：词

樽前若个歌金缕。盈盈十五芳如许。笑靥半含羞。骄憨不解愁。眉痕青尚浅。秋水双眸剪。何处耐人思。歌停掩袖时。
菩萨蛮 其十五 题画
作者：梁清标
朝代：清
体裁：词

空岩漠漠溪云起。人家茅屋泉声里。谁为写沧洲。当年顾虎头。冥濛潭上黑。波涌鱼龙泣。好作卧游看。江南雨后山。
菩萨蛮 其十八 秋日观邗郎演剧
作者：梁清标
朝代：清
体裁：词

晶帘雨过空天碧。芙蓉笑靥斜阳立。花影正重重。人从花底逢。月高丝管沸。溜出歌声脆。对此意茫茫。偏怜秋夜长。
菩萨蛮 其十六 夏夜
作者：梁清标
朝代：清
体裁：词

火云飞下三千尺。我思赤脚层冰立。待得月昏黄。轻风拂体凉。短篱微带露。两两流萤度。乍喜却齐纨。一帘花影寒。
菩萨蛮 其十四 春暮
作者：梁清标
朝代：清
体裁：词

散衙晴暖茅斋小。落花寂寂鸣山鸟。白昼放春闲。那堪春又阑。往时春酒社。系马垂杨下。今日任东风。羞看寂寞红。
菩萨蛮 其四 题画扇
作者：梁清标
朝代：清
体裁：词

板桥流水湖山靓。桃花人面红相映。唤婢采芳兰。妆成小步看。苔侵罗袜湿。爱向春风立。莫问落花香。当年误阮郎。
菩萨蛮·花间双蝶
作者：梁清标
朝代：清

人闲清昼抛书立。绿阴深处蝉声急。一树紫薇开。翩翩引蝶来。篱边相逐舞。摹作滕王谱。槐老入新秋。西风蝶也愁。玳梁当日栖双燕。碧桃花下看人面。往事耐思量。银灯照晚妆。宝钿空瑟瑟。愁煞西堂客。肠断只三声。长更与短更。乱鸦啼处春风晓。流苏香暖金钩小。晴影入窗纱。街头卖杏花。鸳鸯初睡足。偏堕云鬟绿。拂镜试新妆。低回问粉郎。板桥流水湖山靓。桃花人面红相映。唤婢采芳兰。妆成小步看。苔侵罗袜湿。爱向春风立。莫问落花香。当年误阮郎。家山漠漠思千缕。杏花零落廉纤雨。燕语恨春归。河桥柳絮飞。游骢何处驻。野水棠梨路。泥滑阻郊行。芳堤误早莺。可怜九十春光尽。南窗疏竹生新笋。榆荚雨潇潇。花寒夜寂寥。河桥垂柳折。柳絮飞如雪。茅店闭黄昏。孤灯何处村。伏城明月浑如昔。往来照尽长征客。今日我重过。其如孤影何。遥看云外树。总是来时路。莫喜到家乡。乡愁到更长。驿亭秋尽寒风起。离人今夜思千里。刻烛几踟蹰。南来少雁书。酒樽聊独对。半是闺中泪。且莫盼书来。音书乱客怀。泥墙草屋鸡声咽。二千里外看明月。地已入江淮。风沙何倍来。乡愁人似醉。强伴昏灯睡。雁到怪无书。连朝并雁无。斜风细雨清宵永。徘徊忽见灯前影。命薄每伤神。偏怜薄命人。轻罗回小扇。省识如花面。百媚坐来生。无情若有情。高城月上阴云敛。芙蕖远送清香满。一叶井梧秋。西风吹鬓愁。笙箫华馆沸。搅得蝉声碎。乍觉晚凉多。闻歌唤奈何。樽前若个歌金缕。盈盈十五芳如许。笑靥半含羞。骄憨不解愁。眉痕青尚浅。秋水双眸剪。何处耐人思。歌停掩袖时。皇州一夕传宫烛。五侯宅里烟凝绿。何处最关愁。佳人倚画楼。水边萦醉客。金犊驱油壁。乡思黯黄昏。梨花深闭门。散衙晴暖茅斋小。落花寂寂鸣山鸟。白昼放春闲。那堪春又阑。往时春酒社。系马垂杨下。今日任东风。羞看寂寞红。空岩漠漠溪云起。人家茅屋泉声里。谁为写沧洲。当年顾虎头。冥濛潭上黑。波涌鱼龙泣。好作卧游看。江南雨后山。火云飞下三千尺。我思赤脚层冰立。待得月昏黄。轻风拂体凉。短篱微带露。两两流萤度。乍喜却齐纨。一帘花影寒。奈何有梦频惊醒。落花如雨闲阶冷。憔悴为疼花。凭阑日又斜。空帘栖薄雾。仿佛凝妆处。谁料可怜春。新莺唤煞人。晶帘雨过空天碧。芙蓉笑靥斜阳立。花影正重重。人从花底逢。月高丝管沸。溜出歌声脆。对此意茫茫。偏怜秋夜长。远峰历历青如髻。驿亭几缕墟烟细。西望凤城遥。山空夜寂寥。杏花三月雨。眼见春如许。无计挽东皇。怜他蝶翅忙。
蓟门道中
作者：梁清标
朝代：清
体裁：五言律诗

晨驱清客思，春墅峭寒时。雨气涵危岭，花梢媚短篱。绕田村水活，隔岸柳阴移。不断山云出，徘徊马去迟。
蓦山溪·题予培侄揖石斋图
作者：梁清标
朝代：清
体裁：词

山房小构，玩世名心懒。爱片石崚嶒，伴藜榻、香炉茶碗。正襟抗手，慕海岳风流，左图画，右琴书，牖上樽尝满。妻孥为黍，粗粝儒家饭。二仲偶招寻，共斟酌、瓦盆瓷盏。南窗寄傲，白眼向时人，贫自乐，梦无惊，世事凭谁管。
蕉林书室歌
作者：梁清标
朝代：清
体裁：古风

主人疏放麋鹿性，小筑茆茨爱幽靓。地偏偶结陶潜庐，客至暂开蒋诩径。种蕉阴阴如绿天，北窗长日疑小年。攒茎抽叶布清影，赤日障蔽空堂寒。倚槛数竿竹，仿佛潇湘浦。秋晚畦流漠漠云，夜凉帘卷声声雨。主人乐此长闭关，檐花如绮图书闲。当门不种钩衣草，入室频移幽谷兰。车马九衢任杂遝，坐拥万卷心悠然。焚香偃仰复何事，萧飒志在沧洲间。尘壒纷纷安所极，独上元龙楼百尺。自笑平生与世违，且对蕉林共晨夕。出门波涛滚滚来，仰视浮云兴太息。
蕉林书屋绝句
作者：梁清标
朝代：清
体裁：七言绝句

淡烟晴日满帘栊，春色依依上小红。客为看花频载酒，海棠开否问东风。
虞美人·午日
作者：梁清标
朝代：清
体裁：词

菖蒲斜映新妆晓。羞佩宜男草。绮罗轻揭入薰风。不觉流年偷换酒杯中。香闺那解愁滋味。但问花开未。小庭结子有红榴。笑折一枝亲插内人头。
蝶恋花 其一 秋夜
作者：梁清标
朝代：清
体裁：词

御夹凉生衣袂早。雁宿沙洲，处处开红蓼。月满关河凋塞草。一声玉笛征人老。促织催寒秋思好。剪烛西窗，叹息知音少。倚仗登楼姿远眺。白云片片西山小。
蝶恋花 其三 人日
作者：梁清标
朝代：清
体裁：词

红日窥窗春意逗。剪綵为人，戴胜今朝又。睡起尚嗔人语骤。晓妆无力东风透。轻暖轻寒浑似旧。笑问檀郎，验取腰肥瘦。六博闺中誇胜手。鬓边不觉金钗溜。
蝶恋花 其二 宋荔裳观察招饮观剧次阮亭韵
作者：梁清标
朝代：清
体裁：词

榆荚风清飘蜀缬。水涨银塘，才过清明节。绛蜡金樽歌未歇。柳花槛外飞如雪。旧事甘陵翻数阕。今昔关情，优孟真奇绝。丝管啁啾声渐彻。鱼龙波底摇残月。
蝶恋花 其五 西村牡丹开时，追忆旧游，用蛟门韵
作者：梁清标
朝代：清
体裁：词

三径葳蕤翻綵缬。魏紫姚黄，正是开时节。疏雨淡烟游未歇。飞花片片飘香雪。翠袖殷勤歌一阕。倚曲箫声，此际销魂绝。人去亭荒音调彻。晓风柳外吹村月。
蝶恋花 其四 悼亡
作者：梁清标
朝代：清
体裁：词

衣桁阑珊菱镜悄。风雨摧花，不许朱颜老。浅笑微颦风态杳。琐窗犹自啼笼鸟。只影羞人灯暗了。长记鹣鹣，锦幄薰龙脑。两点远山谁更扫。沈郎一夕腰围小。
蝶恋花·秋夜
作者：梁清标
朝代：清

御夹凉生衣袂早。雁宿沙洲，处处开红蓼。月满关河凋塞草。一声玉笛征人老。促织催寒秋思好。剪烛西窗，叹息知音少。倚仗登楼姿远眺。白云片片西山小。榆荚风清飘蜀缬。水涨银塘，才过清明节。绛蜡金樽歌未歇。柳花槛外飞如雪。旧事甘陵翻数阕。今昔关情，优孟真奇绝。丝管啁啾声渐彻。鱼龙波底摇残月。红日窥窗春意逗。剪綵为人，戴胜今朝又。睡起尚嗔人语骤。晓妆无力东风透。轻暖轻寒浑似旧。笑问檀郎，验取腰肥瘦。六博闺中誇胜手。鬓边不觉金钗溜。衣桁阑珊菱镜悄。风雨摧花，不许朱颜老。浅笑微颦风态杳。琐窗犹自啼笼鸟。只影羞人灯暗了。长记鹣鹣，锦幄薰龙脑。两点远山谁更扫。沈郎一夕腰围小。三径葳蕤翻綵缬。魏紫姚黄，正是开时节。疏雨淡烟游未歇。飞花片片飘香雪。翠袖殷勤歌一阕。倚曲箫声，此际销魂绝。人去亭荒音调彻。晓风柳外吹村月。
行香子 其一 登斋中小楼
作者：梁清标
朝代：清
体裁：词

雾敛高旻。楼敞无尘。捲残霞、恰受斜曛。俯凭飞槛，远眺城闉。看花如绣，山如沐，草如茵。绿窗窈窕，碧树缤纷。傍朱栏、怪石嶙峋。奇书堪把，浊酒重斟。喜冬宜雪，秋宜月，夏宜云。
行香子 其三 宿清风店
作者：梁清标
朝代：清
体裁：词

鸦乱斜阳。绿柳千行。村墟外、禾黍平岗。人家烟火，归垄牛羊。喜中山近，新市渡，是吾乡。亲朋聚首。浊醪在牖。乍相逢、先问农桑。三年京国，万里遐荒。看灯生晕，人已倦，话偏长。
行香子 其二 春日过中山雪海留宿唐城
作者：梁清标
朝代：清
体裁：词

古道斜曛。野水孤村。暂停骖、频叩柴门。故人向劳，握手开樽。看三眠柳，千亩稻，一川云。抵掌高论，酒罢灯昏。问乾坤、得失谁分。尘缨堪濯，三径犹存。是柴桑里，隆中宅，武陵津。